qundao/data-zh-poetry huggingface dataset:
昆崙行
作者：陆游
朝代：宋

阴云解駮朝暾红，黄河直与昆崙通。
不驾鸾凤骖虬龙，径蹑香烟上空中。
吾行忽过日月宫，下视积气青蒙蒙。
寒暑不分昼夜同，嵳峨九关常烈风。
凛然萧森变冲融，不悸不眩身如空。
尘沙浩劫环无穷，讵须更觅安期翁。
昇僊桥遇风雨大至憩小店
作者：陆游
朝代：宋

触热真疑堕火灰，雨如飞镞亦佳哉。
空江鱼鼈从龙起，平野雷霆拥马来。
正怪横吹屋茅尽，俄闻下击涧松摧。
晚来日漏风犹急，卧看柴扉阖復开。
明妃曲
作者：陆游
朝代：宋
体裁：古风

汉家和亲成故事，万里风尘妾何罪。掖庭终有一人行，敢道君王弃憔悴。双驼驾车夷乐悲，公卿谁悟和戎非。蒲桃宫中颜色惨，鸡鹿塞外行人稀。沙碛茫茫天四围，一片云生雪即飞。太古以来无寸草，借问春从何处归。
明妃曲
作者：陆游
朝代：宋

汉家和亲成故事，万里风尘妾何罪？掖庭终有一人行，敢道君王弃蕉萃？双驼驾车夷乐非，公卿谁悟和戎非！蒲桃宫中颜色惨，鸡鹿塞外行人稀。沙碛茫茫天四围，一片云生雪即飞。太古以来无寸草，借问春从何处归？
明州
作者：陆游
朝代：宋

丰年满路笑歌声，蚕麦俱收榖价平。村步有船衔尾泊，江桥无柱架空横。海东估客初登岸，云北山僧远入城。风物可人吾欲住，担头蕝菜正堪烹。
明州
作者：陆游
朝代：宋

丰年满路笑歌声，蚕麦俱收谷价平。村步有船衔尾泊，江桥无柱架空横。海东估客初登岸，云北山僧远入城。风物可人吾欲住，担头莼菜正堪烹。
明州
作者：陆游
朝代：宋

丰年满路笑歌声，蚕麦俱收谷价平。
村步有船衘尾泊，江桥无柱架空横。
海东估客初登岸，云北山僧远入城。
风物可人吾欲住，担头莼菜正堪烹。
明日再游又赋
作者：陆游
朝代：宋

舟中如甑炊，端坐畏暍死。未能踏增冰，且复呼艇子。纤纤新月低，玉桨沈野水。微风生苹末，尘抱真一洗。可怜黄山塔，突兀暮烟里，依然十年前，看我行万里。两浆且勿摇，横舟小滩尾。得诗偶长吟，宿鹭为惊起。
明日再游又赋
作者：陆游
朝代：宋

舟中如甑炊，端坐畏暍死。未能踏增冰，且复呼艇子。纤纤新月低，玉钩沈野水。微风生蘋末，尘抱真一洗。可怜黄山塔，突兀暮烟里。依然十年前，看我行万里。两桨且勿摇，横舟小滩尾。得诗偶长吟，宿鹭为惊起。
明日再游又赋
作者：陆游
朝代：宋

舟中如甑炊，端坐畏暍死。
未能踏增冰，且復呼艇子。
纤纤新月低，玉鈎沈野水。
微风生苹末，尘抱真一洗。
可怜黄山塔，突兀暮烟裏。
依然十年前，看我行万里。
两桨且勿揺，横舟小滩尾。
得诗偶长吟，宿鹭为惊起。
明日午睡至暮复次前韵
作者：陆游
朝代：宋

酒力醺然入四支，华胥税驾不应迟。残年已觉衰难强，万事无如睡不知。幸有琴书供枕藉，安能冠带更支持。红炉过尽灰如雪，独守青灯坐画诗。
明日午睡至暮復次前韵
作者：陆游
朝代：宋
体裁：七言律诗

酒力醺然入四支，华胥税驾不应迟。残年已觉衰难彊，万事无如睡不知。幸有琴书供枕籍，安能冠带更支持。红炉过尽灰如雪，独守青灯坐画诗。
明日又来天微阴再赋
作者：陆游
朝代：宋

河岸风樯远，村陂牧笛长。短篱围麂眼，幽径缭羊肠。照水须眉见，搓橙指爪香。衣裘又关念，碪杵满斜阳。
明日又来天微阴再赋二首
作者：陆游
朝代：宋

乌臼赤于枫，园林九月中。天寒山惨淡，云薄日曈昽。旋摘分猿果，宽编养鹤笼。身闲足幽事，归卧莫匆匆。河岸风樯远，村陂牧笛长。短篱围麂眼，幽径缭羊肠。照水须眉见，搓橙指爪香。衣裘又关念，砧杵满斜阳。
明日又来天微阴再赋二首·其一
作者：陆游
朝代：宋
体裁：五言律诗

乌臼赤于枫，园林九月中。天寒山惨淡，云薄日曈昽。旋摘分猿果，宽编养鹤笼。身闲足幽事，归卧莫匆匆。
明日又来天微阴再赋二首·其二
作者：陆游
朝代：宋

河岸风樯远，村陂牧笛长。短篱围麂眼，幽径缭羊肠。照水须眉见，搓橙指爪香。衣裘又关念，砧杵满斜阳。
明日又来天微阴再赋二首·其二
作者：陆游
朝代：宋

河岸风樯远，村陂牧笛长。
短篱围麂眼，幽径缭羊肠。
照水鬚眉见，搓橙指爪香。
衣裘又关念，碪杵满斜阳。
明日复得五字二首
作者：陆游
朝代：宋

羸病偶不死，端居思出游。山寒麦苗短，天阔雁声遒。学剑元痴绝，脂车久罢休。邻翁独眷眷，同好自相求。腰痛今朝愈，褰裳野兴长。黄鸦号乱筱，碧蝶绕枯桑。陂坏良畴废，村空旧路荒。十年逢九潦，谁与问苍苍。
明日复得五字二首·其二
作者：陆游
朝代：宋

腰痛今朝愈，褰裳野兴长。黄鸦号乱筱，碧蝶绕枯桑。陂坏良畴废，村空旧路荒。十年逢九潦，谁与问苍苍。
明日复欲出游而雨再用前韵
作者：陆游
朝代：宋
体裁：五言律诗

小艇争浮浦，幽人独倚扉。新泥添燕垒，细雨湿莺衣。葚紫桑新暗，秧青水正肥。欣然语邻父，投老得相依。
明日复理梦中意作
作者：陆游
朝代：宋
体裁：七言律诗

白尽髭须两颊红，颓然自以放名翁。客从谢事归时散，诗到无人爱处工。高挂蒲帆上黄鹤，独吹铜笛过垂虹。闲人浪迹由来事，那计猿惊蕙帐空。
明日复雨排闷
作者：陆游
朝代：宋

此老在家如出家，蒲团趺坐读南华。
湿云不散雁呼伴，幽室无声灯坠花。
心法先当破窠窟，世缘最忌养萌芽。
行年七十方知悔，万事无涯生有涯。
明日复雨排闷
作者：陆游
朝代：宋

湖上孤村冷欲冰，更堪衰与病相乘！梦回点滴檐间雨，心折青荧帐外灯。虽有数椽常似客，仅存一肉未成僧。披衣偶取南华读，打破愁城喜不胜。
明日复雨排闷二首
作者：陆游
朝代：宋

湖上孤村冷欲冰，更堪衰与病相乘。梦回点滴檐间雨，心折青荧帐外灯。虽有数椽常似客，仅存一肉未成僧。披衣偶取南华读，打破愁城喜不胜。此老在家如出家，蒲团趺坐读南华。湿云不散雁呼伴，幽室无声灯坠花。心法先当破巢窟，世缘最忌养萌芽。行年七十方知悔，万事无涯生有涯。
明日复雨排闷二首·其一
作者：陆游
朝代：宋

湖上孤村冷欲冰，更堪衰与病相乘。梦回点滴檐间雨，心折青荧帐外灯。虽有数椽常似客，仅存一肉未成僧。披衣偶取南华读，打破愁城喜不胜。
明日开霁益凉復得长句
作者：陆游
朝代：宋
体裁：七言律诗

睡起东窗照眼明，朝阳烂漫作新晴。已闻雨断空阶滴，更觉风从细葛生。蛱蝶飞来停酒榼，石榴飘落糁棋枰。四时好处闲方觉，不枉今年住锦城。
明日復作一首自解
作者：陆游
朝代：宋
体裁：五言律诗

霜寒衣絮薄，日暮爨烟微。冀北马空老，辽东鹤幸归。飘零旧交少，衰疾壮心违。每顾儿童笑，吾贫未解围。
明日復得五字二首·其一
作者：陆游
朝代：宋
体裁：五言律诗

羸病偶不死，端居思出游。山寒麦苗短，天阔雁声遒。学剑元痴绝，脂车久罢休。邻翁独眷眷，同好自相求。
明日復得五字二首·其二
作者：陆游
朝代：宋

腰痛今朝愈，褰裳野兴长。
黄鸦号乱篠，碧蝶绕枯桑。
陂坏良畴废，村空旧路荒。
十年逢九潦，谁与问苍苍。
明日復欲出游而雨再用前韵
作者：陆游
朝代：宋

小艇争浮浦，幽人独倚扉。
新泥添燕垒，细雨湿鶑衣。
葚紫桑新暗，秧青水正肥。
欣然语邻父，投老得相依。
明日復理梦中意作
作者：陆游
朝代：宋

白尽髭鬚两颊红，颓然自以放名翁。
客从谢事归时散，诗到无人爱处工。
高挂蒲帆上黄鹤，独吹铜笛过垂虹。
闲人浪迹由来事，那计猿惊蕙帐空。
明日復雨排闷二首·其一
作者：陆游
朝代：宋

湖上孤村冷欲冰，更堪衰与病相乘。
梦回点滴帘间雨，心折青荧帐外灯。
虽有数椽常似客，仅存一肉未成僧。
披衣偶取南华读，打破愁城喜不胜。
明日復雨排闷二首·其二
作者：陆游
朝代：宋
体裁：七言律诗

此老在家如出家，蒲团趺坐读南华。湿云不散雁呼伴，幽室无声灯坠花。心法先当破巢窟，世缘最忌养萌芽。行年七十方知悔，万事无涯生有涯。
明日自和
作者：陆游
朝代：宋
体裁：七言律诗

二顷元知未易求，不如马磨学文休。正令未死有几日，那得残年丛百忧。霜野挟弓朝射雁，烟陂吹笛暮呼牛。兴来醉倒寻常事，莫信儿童笑白头。
明日观孤寂诗不觉大笑作长句自解
作者：陆游
朝代：宋
体裁：七言律诗

独处将如长夜何，直将寂默养天和。爱身不惰如怀璧，守气无亏似塞河。尘箧空存获麟笔，烟陂懒和饭牛歌。年来勋业君知否，纛下新降百万魔。
明日观孤寂诗不觉大笑作长句自解
作者：陆游
朝代：宋

独处将如长夜何？直将寂寞养天和。
爱身不惰如怀璧，守气无亏似塞河。
尘箧空存获麟笔，烟陂嬾和饭牛歌。
年来勋业君知否？纛下新降百万魔。
明河篇
作者：陆游
朝代：宋

明河八月转分明，炯如素练西南倾。年年岁岁见河汉，坊坊曲曲闻砧声。良人万里事征行，砧声中有玉关情。遥知铁衣冷如水，指点明河白发生。碛中草死骆驼鸣，万里却望长安城。儿生总角爷未见，归心顿觉封侯轻。汉家自古有夷狄，付与穷荒何足惜。只愿天狼无光太白低，还家为妇说安西。
明河篇
作者：陆游
朝代：宋

明河八月转分明，炯如素练西南倾。
年年岁岁见河汉，坊坊曲曲闻碪声。
良人万里事征行，碪声中有玉关情。
遥知铁衣冷如水，指点明河白发生。
碛中草死骆驼鸣，万里却望长安城。
儿生总角爷未见，归心顿觉封侯轻。
汉家自古有夷狄，付与穷荒何足惜；只愿天狼无光太白低，还家为妇说安西。
明河篇
作者：陆游
朝代：宋

明河八月转分明，炯如素练西南倾。
年年岁岁见河汉，坊坊曲曲闻碪声。
良人万里事征行，碪声中有玉关情。
遥知铁衣冷如水，指点明河白髮生。
碛中草死骆驼鸣，万里却望长安城。
儿生总角爷未见，归心顿觉封侯轻。
汉家自古有夷狄，付与穷荒何足惜。
只愿天狼无光太白低，还家为妇说安西。
明觉院
作者：陆游
朝代：宋
体裁：五言律诗

细路蟠青壁，层轩倚碧空。天香下尘世，僧梵起云中。藤络将颓石，松号不断风。尤怜扶杖处，直下数飞鸿。
昔人有画醉僧醉道士醉学究者皆见于传记及歌诗中予暇日为各赋一首 其三 醉学究
作者：陆游
朝代：宋

圣师饮百觚，俨然常斋庄。弟子习礼馀，兕觥跻公堂。至今遗风被洙泗，诸生雅歌老儒醉。衣冠简朴未可轻，安知中无鲁二生。
昔人有画醉僧醉道士醉学究者皆见于传记及歌诗中予暇日为各赋一首·醉僧
作者：陆游
朝代：宋
体裁：古风

残雪覆枯颅，手扶短楖栗。送酒无苏州，一醉未易得。青旗猎猎秋风吹，长瓶一吸亦足奇。但办道傍常醉倒，不须解作藏真草。
昔人有画醉僧醉道士醉学究者皆见于传记及歌诗中予暇日为各赋一首·醉僧
作者：陆游
朝代：宋

残雪覆枯颅，手扶短楖栗。送酒无苏州，一醉未易得。青旗猎猎秋风吹，长瓶一吸亦足奇。但办道傍常醉倒，不须解作藏真草。落托在人间，经旬不火食。醉后上江楼，横吹苍玉笛。大口如盆眼如电，九十老人从小见。曾携一鹤过岳阳，满城三日闻酒香。圣师饮百觚，俨然常斋庄。弟子习礼馀，兕觥跻公堂。至今遗风被洙泗，诸生雅歌老儒醉。衣冠简朴未可轻，安知中无鲁二生。
昔人有画醉僧醉道士醉学究者皆见于传记及歌诗中予暇日为各赋一首·醉学究
作者：陆游
朝代：宋

圣师饮百觚，俨然常斋庄。
弟子习礼余，兕觥跻公堂。
至今遗风被洙泗，诸生雅歌老儒醉。
衣冠简朴未可轻，安知中无鲁二生。
昔人有画醉僧醉道士醉学究者皆见于传记及歌诗中予暇日为各赋一首·醉道士
作者：陆游
朝代：宋
体裁：古风

落托在人间，经旬不火食。醉后上江楼，横吹苍玉笛。大口如盆眼如电，九十老人从小见。曾携一鹤过岳阳，满城三日闻酒香。
昔从戎南郑日范西叔为予书小卧屏今三十有八
作者：陆游
朝代：宋

梁州风月今何在，每忆朋俦泪溅裾。
戎幙已如它世事，素屏犹对故人书。
昔从戎南郑日范西叔为予书小卧屏今三十有八年矣怅然有怀
作者：陆游
朝代：宋
体裁：七言绝句

梁州风月今何在，每忆朋俦泪溅裾。戎幕已如它世事，素屏犹对故人书。
昔在成都正月七日圣寿寺麻子市初春行乐处也
作者：陆游
朝代：宋

乐事新年忆锦城，城南麻市试春行。如今老病茅檐底，卧听儿童吓雀声。
昔在成都正月七日圣寿寺麻子市初春行乐处也偶晨兴闻邻村守麻有感
作者：陆游
朝代：宋
体裁：七言绝句

乐事新年入锦城，城南麻市试春行。如今老病茅檐底，卧听儿童吓雀声。
昔在成都正月七日圣寿寺麻子市初春行乐处也偶晨兴闻邻村守麻有感
作者：陆游
朝代：宋

乐事新年入锦城，城南麻市试春行。如今老病茅檐底，卧听儿童嚇雀声。
昔日
作者：陆游
朝代：宋

昔日从戎日，身由许国轻。
阵如新月偃，箭作饿鸱鸣。
坚壁临关守，连营并渭畊。
至今悲义士，书帛报番情。
昔日
作者：陆游
朝代：宋
体裁：五言律诗

昔日从戎日，身由许国轻。阵如新月偃，箭作饿鸱鸣。坚壁临关守，连营并渭耕。至今悲义士，书帛报番情。
春兴
作者：陆游
朝代：宋
体裁：五言律诗

万事不关身，翛然一幅巾。虽非爱酒伴，犹是别花人。领略琴书意，扫空车马尘。东阡与南陌，随处梦残春。
春兴
作者：陆游
朝代：宋

暖霭催桑眼，晴光长草心。
沙平看卧犊，密叶听鸣禽。
买酒贫为崇，登山病不禁。
终年惟一褐，扪虱又春深。
春兴
作者：陆游
朝代：宋
体裁：五言律诗

暖霭催桑眼，晴光长草心。沙平看卧犊，密叶听鸣禽。买酒贫为祟，登山病不禁。终年惟一褐，扪虱又春深。
春初骤暄一夕梅尽开明日大风花落成积戏作三首
作者：陆游
朝代：宋

暖逼梅花烂漫开，飘零便恐付苍苔。更堪连夜风如许，似妒愁人把一杯。残梅零落不禁吹，真是无花空折枝。堪笑老人风味减，三年不作送梅诗。年年烂醉万梅中，吸酒如鲸到手空。花欲过时常惜别，今年此别更匆匆。
春初骤暄一夕梅尽开明日大风花落成积戏作三首·其一
作者：陆游
朝代：宋
体裁：七言绝句

暖逼梅花烂漫开，飘零便恐付苍苔。更堪连夜风如许，似妒愁人把一杯。
春初骤暄一夕梅尽开明日大风花落成积戏作三首·其三
作者：陆游
朝代：宋
体裁：七言绝句

年年烂醉万梅中，吸酒如鲸到手空。花欲过时常惜别，今年此别更匆匆。
春初骤暄一夕梅尽开明日大风花落成积戏作三首·其二
作者：陆游
朝代：宋
体裁：七言绝句

残梅零落不禁吹，真是无花空折枝。堪笑老人风味减，三年不作送梅诗。
春前六日作
作者：陆游
朝代：宋
体裁：七言绝句

夜枕梦回春雨声，晓窗日出春鸟鸣。典衣沽酒莫辞醉，自有梅花为解酲。
春和初迁坐堂中
作者：陆游
朝代：宋

九月天始霜，泽中多烈风。东厢寻丈地，聊以安我躬。薪炭南山来，地炉晨暮红。二月春始和，如虫思奋蛰。草堂虽褊小，门户随事葺。辟窗对小山，峰嶂争嶪岌。笔砚陈横几，图书罗矮床。颉颃燕雀声，左右兰茝芳。有时苦顽痹，杖藜寄相羊。折花与弄水，自适亦何常。
春和初迁坐堂中
作者：陆游
朝代：宋

九月天始霜，泽中多烈风。
东厢寻丈地，聊以安我躬。
薪炭南山来，地炉晨暮红。
二月春始和，如虫思旧螫。
草堂虽褊小，门户随事葺。
闢窗对小山，峰嶂争嶪岌。
笔砚陈横几，图书罗矮床。
颉颃燕雀声，左右兰茝芳。
有时苦顽痹，杖藜寄相羊。
折花与弄水，自适亦何常。
春和初迁坐堂中
作者：陆游
朝代：宋

九月天始霜，泽中多烈风。
东厢寻丈地，聊以安我躬。
薪炭南山来，地炉晨暮红。
二月春始和，始虫思旧螫。
早堂虽褊小，门户随事葺。
辟窗对小山，峰峷争嶪岌。
笔砚陈横几，图书罗矮床。
颉颃燕雀声，左右兰茞芳。
有时苦顽痹，杖藜寄相羊。
折花与弄水，自适亦何常。
春咏四首
作者：陆游
朝代：宋

方舟冲破湖波绿，联骑蹋残花径红。七十年间人换尽，放翁依旧醉春风。熟食从来少天色，东吴况是足春寒。城南藉草可痛饮，安得酒肠如海宽。兰亭路上换春衣，梅市桥边送夕晖。闻有水仙翁是否，轻舟如叶桨如飞。沈家园里花如锦，半是当年识放翁。也信美人终作土，不堪幽梦太匆匆。
春咏四首·其一
作者：陆游
朝代：宋

方舟衝破湖波绿，联骑蹋残花径红。
七十年间人换尽，放翁依旧醉春风。
春咏四首·其三
作者：陆游
朝代：宋
体裁：七言绝句

兰亭路上换春衣，梅市桥边送夕晖。闻有水仙翁是否，轻舟如叶桨如飞。
春咏四首·其二
作者：陆游
朝代：宋
体裁：七言绝句

熟食从来少天色，东吴况是足春寒。城南藉草可痛饮，安得酒肠如海宽。
春咏四首·其四
作者：陆游
朝代：宋

沈家园裏花如锦，半是当年识放翁。
也信美人终作土，不堪幽梦太匆匆。
春夏之交衰病相仍过芒种始健戏作
作者：陆游
朝代：宋

药裹关心百不知，可怜笔砚锁蛛丝。倒壶犹有莫春酒，开卷遂无初夏诗。户外逢人惊隔阔，灯前顾影叹支离。痴顽未伏常愁卧，鼓缶长谣乐圣时。
春夏之交衰病相仍过芒种始健戏作
作者：陆游
朝代：宋

药裹关心百不知，可怜笔砚锁蛛丝。
倒壶犹有莫春酒，开卷遂无初夏诗。
户外逢人惊隔阔，灯前顾影嘆支离。
痴顽未伏常愁卧，鼓缶长謡乐圣时。
春夏之交衰病相仍过芒种始健戏作
作者：陆游
朝代：宋
体裁：诗

药里关心百不知，可怜笔砚锁蛛丝。倒壶犹有暮春酒，开卷遂无初夏诗。户外逢人惊隔阔，灯前顾影叹支离。痴顽未伏常愁卧，鼓缶长谣乐圣时。
春夏之交风日清美欣然有赋
作者：陆游
朝代：宋

天遣残年脱馽鞿，功名不恨与心违。绿陂细雨移秧罢，朱舫斜阳擘纸归。花市丹青卖团扇，象床刀尺制单衣。白头曳杖人争看，共叹浮生七十稀。
春夏之交风日清美欣然有赋
作者：陆游
朝代：宋

芳润园林不似贫，年光无尽逐番新。
来禽颜色不禁雨，搏黍语言如惜春。
身外岂关吾辈事，镜中已换昔时人。
神僊定未超尘俗，犹插金貂侍帝晨。
春夏之交风日清美欣然有赋三首
作者：陆游
朝代：宋

日铸珍芽开小缶，银波煮酒湛华觞。槐阴渐长帘栊暗，梅子初尝齿颊香。户户祈蚕喧鼓笛，村村乘雨筑陂塘。年光何预衰翁事，伴蝶随莺也解狂。天遣残年脱絷鞿，功名不恨与心违。绿陂细雨移秧罢，朱舫斜阳擘纸归。花市丹青卖团扇，象床刀尺制单衣。白头曳杖人争看，共叹浮生七十稀。芳润园林不似贫，年光无尽逐番新。来禽颜色不禁雨，抟黍语言如惜春。身外岂关吾辈事，镜中已换昔时人。神仙定未超尘俗，犹插金貂侍帝晨。
春夏之交风日清美欣然有赋三首·其一
作者：陆游
朝代：宋
体裁：七言律诗

日铸珍芽开小缶，银波煮酒湛华觞。槐阴渐长帘栊暗，梅子初尝齿颊香。户户祈蚕喧鼓笛，村村乘雨筑陂塘。年光何预衰翁事，伴蝶随莺也解狂。
春夏之交风日清美欣然有赋三首·其三
作者：陆游
朝代：宋

芳润园林不似贫，年光无尽逐番新。来禽颜色不禁雨，抟黍语言如惜春。身外岂关吾辈事，镜中已换昔时人。神仙定未超尘俗，犹插金貂侍帝晨。
春夏之交风日清美欣然有赋三首·其三
作者：陆游
朝代：宋

芳润园林不似贫，年光无尽逐番新。
来禽颜色不禁雨，抟黍语言如惜春。
身外岂关吾辈事，镜中已换昔时人。
神僊定未超尘俗，犹插金貂侍帝晨。
春夏之交风日清美欣然有赋三首·其二
作者：陆游
朝代：宋

天遣残年脱絷鞿，功名不恨与心违。绿陂细雨移秧罢，朱舫斜阳擘纸归。花市丹青卖团扇，象床刀尺制单衣。白头曳杖人争看，共叹浮生七十稀。
春夏之交风日清美欣然有赋三首·其二
作者：陆游
朝代：宋

天遣残年脱馽鞿，功名不恨与心违。
绿陂细雨移秧罢，朱舫斜阳擘纸归。
花市丹青卖团扇，象床刀尺制单衣。
白头曳杖人争看，共嘆浮生七十稀。
春夏之交鸣鸟百族惟布谷声最悲急动人戏作十韵
作者：陆游
朝代：宋

春风舍人去，陆子叹以惊。欲挽春使回，无奈布谷声。春亦何负汝，旦暮声不停。或谓布谷者，一气感使鸣。春老自当去，微禽彼何情。上天运四时，斗柄亦峥嵘。奈何独私春，欲使久不倾。南风吹众绿，一扫紫与赪。此时岂不佳，乃尔怀不平。勿作儿女态，起视东郊耕。
春夏之交鸣鸟百族惟布谷声最悲急动人戏作十韵
作者：陆游
朝代：宋

春风舍人去，陆子嘆以惊。
欲挽春使回，无奈布谷声。
春亦何负汝，旦暮声不停。
或谓布谷者，一气感使鸣。
春老自当去，微禽彼何情。
上天运四时，斗柄亦峥嵘。
奈何独私春，欲使久不倾。
南风吹众绿，一扫紫与赪。
此时岂不佳，乃尔怀不平。
勿作儿女态，起视东郊耕。
春夏雨旸调适颇有丰岁之望喜而有作
作者：陆游
朝代：宋

二十年无赤白囊，人间何地不耕桑。
陂塘处处分秧遍，村落家家煮茧忙。
野老逢年知饱暖，书生随例得猖狂。
雨余天气初清润，曵履长歌出草堂。
春夏雨旸调适颇有丰岁之望喜而有作
作者：陆游
朝代：宋

二十年无赤白囊，人间何地不耕桑。陂塘处处分秧遍，村落家家煮茧忙。野老逢年知饱暖，书生随例得猖狂。雨馀天气初清润，曳履长歌出草堂。
春夕睡觉
作者：陆游
朝代：宋

破衫羸马老黄尘，人自衰迟岁自新。
积雨恐侵春甲子，昏灯嬾守夜庚申。
花枝影转欹残月，鼻鼾声豪撼四邻。
自笑功名犹有梦，散关金鼓震函秦。
春夕睡觉
作者：陆游
朝代：宋

破衫羸马老黄尘，人自衰迟岁自新。积雨恐侵春甲子，昏灯懒守夜庚申。花枝影转攲残月，鼻鼾声豪撼四邻。自笑功名犹有梦，散关金鼓震函秦。
春夕睡觉
作者：陆游
朝代：宋

破衫羸马老黄尘，人自衰迟岁自新。
积雨恐侵春甲子，昏灯懒守夜庚申。
花枝影转欹残月，鼻鼾声豪撼四邻。
自笑功名犹有梦，散关金鼓震函秦。
春夜
作者：陆游
朝代：宋

客向灯前老，愁从枕上生。
雨声添好睡，花气散余酲。
旧事谈谁听，新诗炼不成。
惟当速归老，邻父待同耕。
春夜
作者：陆游
朝代：宋

客向灯前老，愁从枕上生。雨声添好睡，花气散余酲。旧事谈谁听，新诗链不成。惟当速归老，邻父待同耕。
春夜
作者：陆游
朝代：宋

客向灯前老，愁从枕上生。雨声添好睡，花气散馀酲。旧事谈谁听，新诗鍊不成。惟当速归老，邻父待同耕。
春夜
作者：陆游
朝代：宋
体裁：五言律诗

寂寂春将暮，迢迢夜未央。膏残灯焰短，杵急药尘香。困思栖双睫，羸躯寄一床。养慵新有味，初志悔轩昂。
春夜
作者：陆游
朝代：宋

寂寂春将暮，迢迢夜未央。
膏残灯焰短，杵急药麈香。
困思栖双睫，羸躯寄一床。
养慵新有味，初志悔轩昂。
春夜
作者：陆游
朝代：宋
体裁：五言律诗

老惫生如寄，春寒梦亦孤。灯花时自坠，枭语迭相呼。万里书难得，三年病未苏。窗深不知晓，但觉动林乌。
春夜读书
作者：陆游
朝代：宋

枉是儒冠遇太平，穷人那许共功名。
枯肠不饱三升稷，皓首犹亲二尺檠。
万世已为当去客，爱书更付未来生。
夜阑抚几愁无奈，起视离离斗柄倾。
春夜读书
作者：陆游
朝代：宋
体裁：七言律诗

枉是儒冠遇太平，穷人那许共功名。枯肠不饱三升稷，皓首犹亲二尺檠。寓世已为当去客，爱书更付未来生。夜阑抚几愁无奈，起视离离斗柄倾。
春夜读书感怀
作者：陆游
朝代：宋

荒林枭独啸，野水鹅群鸣。我坐蓬窗下，答以读书声。悲哉白发翁，世事已饱更。一身不自恤，忧国涕纵横。永怀天宝末，李郭出治兵。河北虽未下，要是复两京。三千同德士，百万羽林营。岁周一甲子，不见胡尘清。贼酋实孱王，贼将非人英。如何失此时，坐待奸雄生。我死骨即朽，青史亦无名。此诗倘不作，丹心尚谁明。
春夜读书感怀
作者：陆游
朝代：宋

荒林枭独啸，野水鹅群鸣。我坐蓬窗下，答以读书声。悲哉白发翁，世事已饱更。一身不自恤，忧国涕纵横。永怀天宝末，李郭出治兵；河北虽未下，要是复两京。三千同德士，百万羽林营；岁周一甲子，不见胡尘清。贼酋实孱王，贼将非人英，如何失此时，坐待奸雄生？我死骨即朽，青史亦无名。此诗倘不作，丹心尚谁明？
春夜读书感怀
作者：陆游
朝代：宋

荒林枭独啸，野水鹅群鸣。
我坐蓬窗下，答以读书声。
悲哉白髮翁，世事已饱更。
一身不自恤，忧国涕纵横。
永怀天宝末，李郭出治兵。
河北虽未下，要是復两京。
三千同德士，百万羽林营。
岁周一甲子，不见胡尘清。
贼酋实孱王，贼将非人英。
如何失此时，坐待奸雄生。
我死骨即朽，靑史亦无名。
此诗倘不作，丹心尚谁明。
春寒
作者：陆游
朝代：宋
体裁：七言律诗

冉冉年华过上元，梅花如雪照江村。云归翠窦初收雨，人怕清寒懒出门。香烬已残炉未冷，客谈方剧酒重温。尚嫌尘境妨幽致，过埭船声暮正喧。
春寒
作者：陆游
朝代：宋

冉冉年华过上元，梅花如雪照江村。
云归翠窦初收雨，人清怕寒嬾出门。
香烬已残炉未冷，客谈方剧酒重温。
尚嫌尘境妨幽致，过埭船声暮正喧。
春寒
作者：陆游
朝代：宋
体裁：五言律诗

故岁无多雪，新春乃尔寒。柴车归里社，茅舍老江干。客熟沽醨啜，孙痴索饭抟。更怜菘芥长，殊胜仰园官。
春寒
作者：陆游
朝代：宋

渔艇水流去，柴门风自开。
余寒为醉地，多病作慵媒。
沙草锄还出，鸥群去复来。
流年殊衮衮，残鬓不禁催。
春寒
作者：陆游
朝代：宋

渔艇水流去，柴门风自开。
余寒为醉地，多病作慵媒。
莎草锄还出，鸥群去復来。
流年殊衮衮，残鬓不禁催。
春寒
作者：陆游
朝代：宋

渔艇水流去，柴门风自开。馀寒为醉地，多病作慵媒。莎草锄还出，鸥群去复来。流年殊衮衮，残鬓不禁催。
春寒二首
作者：陆游
朝代：宋

滔天来洚水，震瓦战昆阳。此敌犹能禦，春寒不可当。高楼坠绿珠，恶客碎珊瑚。未抵春寒夜，贫翁丧故襦。
春寒二首·其一
作者：陆游
朝代：宋

滔天来洚水，震瓦战昆阳。
此敌犹能御，春寒不可当。
春寒二首·其一
作者：陆游
朝代：宋

滔天来洚水，震瓦战昆阳。此敌犹能禦，春寒不可当。
春寒二首·其二
作者：陆游
朝代：宋

高楼坠绿珠，恶客碎珊瑚。未抵春寒夜，贫翁丧故襦。
春寒二首·其二
作者：陆游
朝代：宋

高楼坠绿珠，恶客醉珊瑚。
未抵春寒夜，贫翁丧故襦。
春寒复作
作者：陆游
朝代：宋

春寒已解忽复作，病思不堪当语谁。青灯荧荧耿欲灭，残雨滴滴休无期。故人已死梦中见，壮志未忘心自知。青丝玉井声轣辘，又是窗白鸦鸣时。
春寒复作
作者：陆游
朝代：宋

春寒已解忽复作，病思不堪当语谁？青灯荧荧耿欲灭，残雨滴滴休无期。故人已死梦中见，壮志未忘心自知。青丝玉井声轣辘，又是窗白鸦鸣时。
春寒復作
作者：陆游
朝代：宋

春寒已解忽復作，病思不堪当语谁。
青灯荧荧耿欲灭，残雨滴滴休无期。
故人已死梦中见，壮志未忘心自知。
青丝玉井声轣辘，又是窗白鸦鸣时。
春寒连日不出
作者：陆游
朝代：宋

海棠花入燕泥乾，梅子枝头已带酸。
老去嬾寻年少梦，春分不减社前寒。
著书敢望垂千载，嗜酒犹须隐一官。
正是闲时无客过，小庭斜日倚阑干。
春寒连日不出
作者：陆游
朝代：宋

海棠花入燕泥乾，梅子枝头已带酸。老去懒寻年少梦，春分不减社前寒。著书敢望垂千载，嗜酒犹须隐一官。正是闲时无客过，小庭斜日倚阑干。
春寒连日不出
作者：陆游
朝代：宋
体裁：诗

海棠花入燕泥干，梅子枝头已带酸。
老去懒寻年少梦，春分不减社前寒。
著书敢望垂千载，嗜酒犹须隐一官。
正是闲时无客过，小庭斜日倚阑干。
春寒连日不出
作者：陆游
朝代：宋

海棠花入燕泥干，梅子枝头已带酸。
老去懒寻年少梦，舂分不减社前寒。
着书敢望垂千载，嗜酒犹须隐一官。
正是闲时无客过，小庭斜日倚阑干。
春尽记可喜数事
作者：陆游
朝代：宋
体裁：五言律诗

微雨洗浮埃，苍颜一笑开。僧招行药圃，儿报得琴材。病退初尝酒，春残已过灾。邻家赛神会，自喜亦能来。
春尽遣怀
作者：陆游
朝代：宋

袅袅炉香昼掩扉，残年真是解尘鞿。
青{食兹}旋捣通邻好，白葛新裁制暑衣。
避日小鱼穿藻去，倚风轻燕拂帘飞。
要知名宦非初意，三十年前已念归。
春尽遣怀
作者：陆游
朝代：宋

袅袅炉香昼掩扉，残年真是解尘鞿。青饥旋捣通邻好，白葛新裁制暑衣。避日小鱼穿藻去，倚风轻燕拂帘飞。要知名宦非初意，三十年前已念归。
春尽遣怀
作者：陆游
朝代：宋

袅袅炉香昼掩扉，残年真是解尘鞿。青？旋捣通邻好，白葛新裁制暑衣。避日小鱼穿藻去，倚风轻燕拂帘飞。要知名宦非初意，三十年前已念归。
春尽遣怀
作者：陆游
朝代：宋
体裁：七言律诗

袅袅炉香昼掩扉，残年真是解尘鞿。青�旋捣通邻好，白葛新裁制暑衣。避日小鱼穿藻去，倚风轻燕拂帘飞。要知名宦非初意，三十年前已念归。
春思
作者：陆游
朝代：宋
体裁：七言律诗

七十老翁身退耕，可怜未减旧风情。典衣取酒那论价，秉烛看花每到明。江浦时时逢画楫，寺楼处处听新莺。此生无复阳关梦，不怕樽前唱渭城。
春思
作者：陆游
朝代：宋

七十老翁身退耕，可怜未减旧风情。
典衣取酒那论价，秉烛看花每到明。
江浦时时逢画檝，寺楼处处听新莺。
此生无復阳关梦，不怕樽前唱渭城。
春思
作者：陆游
朝代：宋
体裁：七言律诗

兀兀治聋酒未醒，霏霏泼火雨初晴。愁看入户桃花片，闲听争巢燕子声。百疾侵陵成老大，一春转盼又清明。兰亭禹庙浑如昨，回首儿时似隔生。
春愁
作者：陆游
朝代：宋
体裁：古风

春愁茫茫塞天地，我行未到愁先至。满眼如云忽复生，寻人似疟何由避。客来劝我飞觥筹，我笑谓客君罢休。醉自醉倒愁自愁，愁与酒如风马牛。
春愁
作者：陆游
朝代：宋

春愁茫茫塞天地，我行未到愁先至。
满眼如云忽復生，寻人似疟何由避。
客来劝我飞觥筹，我笑谓客君罢休。
醉自醉倒愁自愁，愁与酒如风马牛。
春愁曲
作者：陆游
朝代：宋

虙羲至今三十余万岁，春秋岁岁常相似。
外大瀛海环九洲，无有一洲无此愁。
我愿无愁但欢乐，朱颜緑鬓常如昨。
金丹九转徒可闻，玉兔千年空捣药。
蜀姬双鬟娅姹娇，醉看恐是海棠妖。
世间无处无愁到，底事难过万里桥。
春愁曲
作者：陆游
朝代：宋

虙羲至今三十馀万岁，春秋岁岁常相似。外大瀛海环九洲，无有一洲无此愁。我愿无愁但欢乐，朱颜绿鬓常如昨。金丹九转徒可闻，玉兔千年空捣药。蜀姬双鬟娅姹娇，醉看恐是海棠妖。世间无处无愁到，底事难过万里桥。
春感
作者：陆游
朝代：宋

少时狂走西复东，银鞍骏马驰如风。眼看春去不复惜，只道岁月来无穷。初游汉中亦未觉，一饮尚可倾千钟。叉鱼狼藉漾水浊，猎虎蹴蹋南山空。射堋命中万人看，毬门对植双旗红。华堂却来弄笔砚，新诗醉草誇坐中。剑关南山才几日，壮气摧缩成衰翁。雪霜萧飒已满鬓，蛟龙郁屈空蟠胸。邻园杏花忽烂漫，推枕彊起随游蜂。绕看百匝几叹息，吹红洗绿行匆匆。莫年逢春尚有几，常恐春去寻无踪。青钱三百幸可办，且判烂醉酤郫筒。
春感
作者：陆游
朝代：宋

少时狂走西复东，银鞍骏马驰如风。
眼看春去不复惜，只道岁月来无穷。
初游汉中亦未觉，一饮尚可倾千锺。
叉鱼狼藉漾水浊，猎虎蹴蹋南山空。
射堋命中万人看，毯门对植双旗红。
华堂却来弄笔砚，新诗醉草夸坐中。
剑关南山才几日，壮气摧缩成衰翁。
雪霜萧飒已满鬓，蛟龙郁屈空蟠胸。
邻园杏花忽烂熳，推枕强起随游蜂。
遶看百匝几叹息，吹红洗绿行忽忽。
暮年逢春尚有几？常恐春去寻无踪。
青钱三百幸可办，且判烂醉酤郫筒。
春感
作者：陆游
朝代：宋

少时狂走西復东，银鞍骏马驰如风。
眼看春去不復惜，只道岁月来无穷。
初逰汉中亦未觉，一饮尚可倾千钟。
义鱼狼藉漾水浊，猎虎蹴蹋南山空。
射堋命中万人看，毬门对植双旗红。
华堂却来弄笔砚，新诗醉草夸坐中。
剑关南山纔几日，壮气摧缩成衰翁。
雪霜萧飒已满鬓，蛟龙郁屈空蟠胸。
邻园杏花忽烂漫，推枕彊起随逰蜂。
遶看百匝几嘆息，吹红洗緑行匆匆。
莫年逢春尚有几，常恐春去寻无踪。
青钱三百幸可办，且判烂醉酤郫筒。
春感
作者：陆游
朝代：宋

老厌纷纷嬾入城，长亭小市近清明。
陇头下漏初芸草，陌上吹萧正卖饧。
多病更知生是赘，九原那恨死无名？但余一事犹关念，万里唐安阙寄声。
春感
作者：陆游
朝代：宋

老厌纷纷懒入城，长亭小市近清明。
陇头下漏初芸草，陌上吹箫正卖饧。
多病更知生是赘，九原那恨死无名。
但余一事犹关念，万里唐安阙寄声。
春感
作者：陆游
朝代：宋

老厌纷纷懒入城，长亭小市近清明。陇头下漏初芸草，陌上吹箫正卖饧。多病更知生是赘，九原那恨死无名。但馀一事犹关念，万里唐安阙寄声。
春日
作者：陆游
朝代：宋

久抛朝帻嬾重弹，华发萧然二寸冠。
不恨凄凉侵晚境，犹能语笑向春盘。
银杯酒色家家绿，篛笠烟波处处宽。
一片梅花无复在，却嫌新暖换余寒。
春日
作者：陆游
朝代：宋

冷餠细生菜，老翁殊未衰。
仍寻旧旛胜，一笑伴诸儿。
春日
作者：陆游
朝代：宋

冷饼细生菜，老翁殊未衰。仍寻旧幡胜，一笑伴诸儿。
春日
作者：陆游
朝代：宋

冷饼细生菜，老翁殊未衰。
仍寻旧旛胜，一笑伴诸儿。
春日
作者：陆游
朝代：宋
体裁：七言绝句

平生过眼万芳菲，晚景收心与世违。枯槁形骸元自瘦，膏腴田土为谁肥。
春日
作者：陆游
朝代：宋

开尽梅花柳渐青，东风又满会稽城。
放翁晨起有佳思，娅奼林莺初试声。
春日
作者：陆游
朝代：宋

怕见公卿嬾入城，野桥孤店跨驴行。
天公遣足看山愿，白尽髭须却眼明。
春日
作者：陆游
朝代：宋

方池潋潋碧波平，曲径纤纤细草生。
席地幙天君但醉，苦无多日是清明。
春日
作者：陆游
朝代：宋

春来日日困春酲，徂岁如驰得我惊。
山寺馈茶知谷雨，人家插柳记清明。
登阶勃窣晨鷄老，侵路纵横野草生。
堪嘆筋骸犹健在，强随丁壮事深耕。
春日
作者：陆游
朝代：宋

春来日日困春酲，徂岁如驰得我惊。山寺馈茶知谷雨，人家插柳记清明。登阶勃窣晨鸡老，侵路纵横野草生。堪叹筋骸犹健在，强随丁壮事深耕。
春日
作者：陆游
朝代：宋

节节足足雀噪檐，朱朱白白花窥帘。
坐旁设酒随时饮，床上堆书信手拈。
寓世无求犹役役，杜门不病亦厌厌。
春浓日永有佳处，睡味着人如蜜甜。
春日
作者：陆游
朝代：宋

节节足足雀噪檐，朱朱白白花窥帘。坐旁设酒随时饮，床上堆书信手拈。寓世无求犹役役，杜门不病亦厌厌。春浓日永有佳处，睡味著人如蜜甜。
春日
作者：陆游
朝代：宋

车马闲中绝，衣襦病后宽。改诗消昼永，赊酒敌春寒。柳细搓难似，花新染未乾。归鸿与来燕，各自管悲欢。
春日
作者：陆游
朝代：宋

车马闲中绝，衣襦病后宽。
改诗消昼永，赊酒敌春寒。
柳细搓难似，花新染未干。
归鸿与来燕，各自管悲欢。
春日
作者：陆游
朝代：宋

车马闲中绝，衣襦病後宽。
改诗消昼永，赊酒敌春寒。
柳细搓虽似，花新染未乾。
归鸿与来燕，各自管悲欢。
春日
作者：陆游
朝代：宋
体裁：七言律诗

迟日园林尝煮酒，和风庭院㫰新丝。已过燕子穿帘后，又见鮰鱼上市时。排闷与儿联小句，破闲留客战枯棋。残年自觅安排处，除却归休总不宜。
春日
作者：陆游
朝代：宋

迟日园林尝煮酒，和风庭院新丝。
已过燕子穿帘後，又见鱼上市时。
排闷与儿联小句，破闲留客战枯棋。
残年自觅安排处，除却归休总不宜。
春日
作者：陆游
朝代：宋

雪山万叠看不厌，雪尽山青又一奇。今代江南无画手，矮牋移入放翁诗。
春日二首
作者：陆游
朝代：宋

老夫一卧三山下，两见城门送土牛。贫舍春盘还草草，暮年心事转悠悠。湖光涨绿分烟浦，柳色摇金映市楼。药饵及时身尚健，无风无雨且闲游。久抛朝帻懒重弹，华发萧然二寸冠。不恨凄凉侵晚境，犹能语笑向春盘。银杯酒色家家绿，箬笠烟波处处宽。一片梅花无复在，却嫌新暖换馀寒。
春日二首·其一
作者：陆游
朝代：宋

老夫一卧三山下，两见城门送土牛。
贫舍春盘还草草，暮年心事转悠悠。
湖光涨緑分烟浦，柳色揺金映市楼。
药饵及时身尚健，无风无雨且闲游。
春日二首·其一
作者：陆游
朝代：宋

老夫一卧三山下，两见城门送土牛。贫舍春盘还草草，暮年心事转悠悠。湖光涨绿分烟浦，柳色摇金映市楼。药饵及时身尚健，无风无雨且闲游。
春日二首·其二
作者：陆游
朝代：宋

久抛朝帻懒重弹，华发萧然二寸冠。不恨凄凉侵晚境，犹能语笑向春盘。银杯酒色家家绿，箬笠烟波处处宽。一片梅花无复在，却嫌新暖换馀寒。
春日二首·其二
作者：陆游
朝代：宋

久抛朝帻懒重弹，华髮萧然二寸冠。
不恨凄凉侵晚境，犹能语笑向春盘。
银杯酒色家家緑，篛笠烟波处处宽。
一片梅花无復在，却嫌新暖换余寒。
春日六首
作者：陆游
朝代：宋

开尽梅花柳渐青，东风又满会稽城。放翁晨起有佳思，娅姹林莺初试声。方池潋潋碧波平，曲径纤纤细草生。席地幕天君但醉，苦无多日是清明。桃花轻薄柳花狂，蛱蝶翩翩燕子忙。惟有龟堂无一事，闭门白日不胜长。巷口东风吹酒旗，老人也惜早春时。雨来三日泥没踝，过尽梅花浑不知。雪山万叠看不厌，雪尽山青又一奇。今代江南无画手，矮笺移入放翁诗。怕见公卿懒入城，野桥孤店跨驴行。天公遣足看山愿，白尽髭须却眼明。
春日六首·其一
作者：陆游
朝代：宋
体裁：七言绝句

开尽梅花柳渐青，东风又满会稽城。放翁晨起有佳思，娅姹林莺初试声。
春日六首·其三
作者：陆游
朝代：宋
体裁：七言绝句

桃花轻薄柳花狂，蛱蝶翩翩燕子忙。惟有龟堂无一事，闭门白日不胜长。
春日六首·其二
作者：陆游
朝代：宋
体裁：七言绝句

方池潋潋碧波平，曲径纤纤细草生。席地幕天君但醉，苦无多日是清明。
春日六首·其五
作者：陆游
朝代：宋

雪山万叠看不厌，雪尽山青又一奇。今代江南无画手，矮笺移入放翁诗。
春日六首·其五
作者：陆游
朝代：宋

雪山万迭看不厌，雪尽山青又一奇。
今代江南无画手，矮笺移入放翁诗。
春日六首·其六
作者：陆游
朝代：宋

怕见公卿懒入城，野桥孤店跨驴行。天公遣足看山愿，白尽髭须却眼明。
春日六首·其六
作者：陆游
朝代：宋

怕见公卿懒入城，野桥孤店跨驴行。
天公遣足看山愿，白尽髭鬚却眼明。
春日六首·其四
作者：陆游
朝代：宋
体裁：七言绝句

巷口东风吹酒旗，老人也惜早春时。雨来三日泥没踝，过尽梅花浑不知。
春日园中作
作者：陆游
朝代：宋

杏花开过尚轻寒，尽日无人独倚阑。久别名山凭梦到，每思旧友取书看。尘埃幸已赊腰折，富贵深知欠面团。老去逢春都有几，一杯行复送春残。
春日园中作
作者：陆游
朝代：宋

杏花开过尚轻寒，尽日无人独倚阑。
久别名山凭梦到，每思旧友取书看。
尘埃幸已赊腰折，富贵深知欠面团。
老去逢春都有几，一杯行復送春残。
春日园中作
作者：陆游
朝代：宋

杏花开过尚轻寒，尽日无人独倚阑。
久别名山凭梦到，每思旧友取书看。
尘埃幸已赊腰折，富贵深知欠面团。
老去逢春都有几？一杯行复送春残。
春日对花有感
作者：陆游
朝代：宋

夭夭枝头花，郁郁地上草。方春万物遂，我乃独衰槁。少时喜方药，晚亦学黄老。又非爱名宦，壮岁迹已扫。如何过八十，尚复未闻道。伛行阡陌间，齿摇而发缟。名山可巢居，决去恨不早。宴坐精思床，犹能养梨枣。
春日对花有感
作者：陆游
朝代：宋

夭夭枝头花，郁郁地上草；方春万物遂，我乃独衰槁。少时喜方药，晚亦学黄老，又非爱名宦，壮岁迹已扫，如何过八十，尚复未闻道？伛行阡陌间，齿摇而发缟。名山可巢居，决去恨不早。宴坐精思床，犹能养梨枣。
春日对花有感
作者：陆游
朝代：宋

夭夭枝头花，鬰鬰地上草。
方春万物遂，我乃独衰槁。
少时喜方药，晚亦学黄老。
又非爱名宦，壮岁迹已扫。
如何过八十，尚復未闻道。
伛行阡陌间，齿摇而髮缟。
名山可巢居，决去恨不早。
宴坐精思床，犹能养梨枣。
春日小园杂赋二首
作者：陆游
朝代：宋

久矣云霄铩羽翰，小园聊得赋春寒。风生鸭绿纹如织，露染猩红色未乾。不向山丘叹零落，且从儿女话团栾。人言麦信春来好，汤饼今年虑已宽。市尘不到放翁家，绕麦穿桑野径斜。夜雨长深三尺水，晓寒留得一分花。闷从邻舍分春瓮，闲就僧窗试露芽。自此年光应更好，日驱秧马听缫车。
春日小园杂赋二首·其一
作者：陆游
朝代：宋
体裁：七言律诗

久矣云霄铩羽翰，小园聊得赋春寒。风生鸭绿纹如织，露染猩红色未乾。不向山丘叹零落，且从儿女话团栾。人言麦信春来好，汤饼今年虑已宽。
春日小园杂赋二首·其一
作者：陆游
朝代：宋

久矣云霄铩羽翰，小园聊得赋春寒。
风生鸭绿纹如织，露染猩红色未干。
不向山丘嘆零落，且从儿女话团栾。
人言麦信春来好，汤饼今年虑已宽。
春日小园杂赋二首·其二
作者：陆游
朝代：宋
体裁：七言律诗

市尘不到放翁家，绕麦穿桑野径斜。夜雨长深三尺水，晓寒留得一分花。闷从邻舍分春瓮，闲就僧窗试露芽。自此年光应更好，日驱秧马听缫车。
春日暄甚戏作
作者：陆游
朝代：宋
体裁：七言绝句

桃杏酣酣蜂蝶狂，儿童相唤踏春阳。老人自笑还多事，预恐明朝雨坏墙。
春日杂兴
作者：陆游
朝代：宋

四十余年学养生，谁知所得亦平平。
体孱不犯寒时出，路湿常寻乾处行。
春日杂兴十二首
作者：陆游
朝代：宋

方塘盎盎带泥浑，远草青青没烧痕。只道雨晴春昼永，归时不觉已黄昏。南村北村鼓鼕鼕，刲羊刺豕祭潭龙。一生衣食财取足，百世何妨常作农。小甔有米可续炊，纸鸢竹马看儿嬉。但得官清吏不横，即是村中歌舞时。夜夜燃薪暖絮衾，禺中一饭直千金。身为野老已无责，路有流民终动心。出仕常骑秃尾驴，归休自驾折辕车。今朝偶遇村夫子，借得齐民一卷书。更事多来见物情，世间常恨太忙生。花开款款宁为晚，日出迟迟却是晴。一枝筇杖一山童，买酒行歌小市中。莫笑摧颓今至此，当年万里看春风。四十馀年学养生，谁知所得亦平平。体孱不犯寒时出，路湿常寻乾处行。搅睡禽声晓傍檐，泥人花气午穿帘。欢情老去年年薄，困思春来日日添。阴晴不定春犹浅，困健相兼病未苏。见说市楼新酒美，杖头今日一钱无。乍晴乍雨忽经旬，半醉半醒还过春。春卧不知庵外事，闲吟聊适梦中身。行人陌上思悠悠，十里斜阳古渡头。一片落花无觅处，只教芳草管闲愁。
春日杂兴十二首·其一
作者：陆游
朝代：宋
体裁：七言绝句

方塘盎盎带泥浑，远草青青没烧痕。只道雨晴春昼永，归时不觉已黄昏。
春日杂兴十二首·其七
作者：陆游
朝代：宋
体裁：七言绝句

一枝筇杖一山童，买酒行歌小市中。莫笑摧颓今至此，当年万里看春风。
春日杂兴十二首·其三
作者：陆游
朝代：宋
体裁：七言绝句

小甔有米可续炊，纸鸢竹马看儿嬉。但得官清吏不横，即是村中歌舞时。
春日杂兴十二首·其九
作者：陆游
朝代：宋
体裁：七言绝句

搅睡禽声晓傍檐，泥人花气午穿帘。欢情老去年年薄，困思春来日日添。
春日杂兴十二首·其二
作者：陆游
朝代：宋

南村北村鼓冬冬，刲羊刺豕祭潭龙。
一生衣食财取足，百世何妨常作农。
春日杂兴十二首·其二
作者：陆游
朝代：宋

南村北村鼓鼕鼕，刲羊刺豕祭潭龙。一生衣食财取足，百世何妨常作农。
春日杂兴十二首·其五
作者：陆游
朝代：宋

出仕常骑秃尾馿，归休自驾折辕车。
今朝偶遇林夫子，借得齐民一卷书。
春日杂兴十二首·其五
作者：陆游
朝代：宋

出仕常骑秃尾驴，归休自驾折辕车。今朝偶遇村夫子，借得齐民一卷书。
春日杂兴十二首·其八
作者：陆游
朝代：宋

四十余年学养生，谁知所得亦平平。
体孱不犯寒时出，路湿常寻干处行。
春日杂兴十二首·其八
作者：陆游
朝代：宋

四十馀年学养生，谁知所得亦平平。体孱不犯寒时出，路湿常寻乾处行。
春日杂兴十二首·其六
作者：陆游
朝代：宋
体裁：七言绝句

更事多来见物情，世间常恨太忙生。花开款款宁为晚，日出迟迟却是晴。
春日杂兴十二首·其十
作者：陆游
朝代：宋
体裁：七言绝句

阴晴不定春犹浅，困健相兼病未苏。见说市楼新酒美，杖头今日一钱无。
春日杂兴十二首·其十一
作者：陆游
朝代：宋
体裁：七言绝句

乍晴乍雨忽经旬，半醉半醒还过春。春卧不知庵外事，闲吟聊适梦中身。
春日杂兴十二首·其十二
作者：陆游
朝代：宋
体裁：七言绝句

行人陌上思悠悠，十里斜阳古渡头。一片落花无觅处，只教芳草管闲愁。
春日杂兴十二首·其四
作者：陆游
朝代：宋
体裁：七言绝句

夜夜燃薪暖絮衾，禺中一饭直千金。身为野老已无责，路有流民终动心。
春日杂赋五首
作者：陆游
朝代：宋

羁怀病思正厌厌，诗卷渔竿信手拈。老境何尝忘一笑，春风也解到穷阎。残花满地无馀萼，新笋掀泥已露尖。转老转穷君勿笑，熊蹯鱼腹岂容兼。鬓毛八九已成霜，此际逢春只自伤。苦雨不容花抵敌，馀寒犹赖酒禁当。退红衣焙熏香冷，古锦诗囊觅句忙。堪笑散人闲事业，西窗容易又斜阳。江湖放浪水云人，药物枝梧梦幻身。移竹南窗初试笋，扫花北陌旋成尘。穷忙自笑常终日，老健犹能不负春。未遂初心惟一事，乞薪赊米恼吾邻。乞得身归剡曲边，衡门茅舍共萧然。向来误计守书册，此日遣愁无酒钱。俗客妒闲来衮衮，流年欺老去翩翩。梨花杨柳清明过，且向江村剩放颠。人生觅饭元多术，最下方为禄代耕。脱却朝衫犹老健，快如苦雨得春晴。鸟声频唤五更梦，花气顿醒三日酲。最喜晨兴闻剥啄，吾儿书札到柴荆。
春日杂赋五首·其一
作者：陆游
朝代：宋

羁怀病思正厌厌，诗卷渔竿信手拈。
老境何尝忘一笑，春风也解到穷阎。
残花满地无余萼，新笋掀泥已露尖。
转老转穷君勿笑，熊蹯鱼腹岂容兼。
春日杂赋五首·其一
作者：陆游
朝代：宋

羁怀病思正厌厌，诗卷渔竿信手拈。老境何尝忘一笑，春风也解到穷阎。残花满地无馀萼，新笋掀泥已露尖。转老转穷君勿笑，熊蹯鱼腹岂容兼。
春日杂赋五首·其三
作者：陆游
朝代：宋
体裁：七言律诗

江湖放浪水云人，药物枝梧梦幻身。移竹南窗初试笋，扫花北陌旋成尘。穷忙自笑常终日，老健犹能不负春。未遂初心惟一事，乞薪赊米恼吾邻。
春日杂赋五首·其二
作者：陆游
朝代：宋

鬓毛八九已成霜，此际逢春只自伤。
苦雨不容花抵敌，余寒犹赖酒禁当。
退红衣焙熏香冷，古锦诗囊觅句忙。
堪笑散人闲事业，西窗容易又斜阳。
春日杂赋五首·其二
作者：陆游
朝代：宋

鬓毛八九已成霜，此际逢春只自伤。苦雨不容花抵敌，馀寒犹赖酒禁当。退红衣焙熏香冷，古锦诗囊觅句忙。堪笑散人闲事业，西窗容易又斜阳。
春日杂赋五首·其五
作者：陆游
朝代：宋
体裁：七言律诗

人生觅饭元多术，最下方为禄代耕。脱却朝衫犹老健，快如苦雨得春晴。鸟声频唤五更梦，花气顿醒三日酲。最喜晨兴闻剥啄，吾儿书札到柴荆。
春日杂赋五首·其四
作者：陆游
朝代：宋

乞得身归剡曲边，衡门茅舍共萧然。向来误计守书册，此日遣愁无酒钱。俗客妒闲来衮衮，流年欺老去翩翩。梨花杨柳清明过，且向江村剩放颠。
春日杂赋五首·其四
作者：陆游
朝代：宋

乞得身归剡曲边，衡门茅舍共萧然。
向来误计守书册，此日遣愁无酒钱。
俗客妬闲来衮衮，流年欺老去翩翩。
梨花杨柳清明过，且向江村剩放颠。
春日杂题
作者：陆游
朝代：宋

客路行无穷，渔唱听不厌。涛江西限吴，云岫南入剡。蹇驴过小市，高柳拥孤店。去去望前村，鸦归烟欲歛。
春日杂题
作者：陆游
朝代：宋

蒲柳深复淡，桃李白间红，
东皇一税驾，万物酣春风。
烟村在何许？小屏团扇中。
一笑唤稚子，相扶上短篷。
春日杂题
作者：陆游
朝代：宋

野水如棋枰，所至各成村。
炊烟出茆屋，碓声隔柴门。
树阴同戏儿，多已长子孙。
安居无暴歛，何以报国恩？
春日杂题六首
作者：陆游
朝代：宋

梅花三十本，围以疏竹篱。入春甫十日，开遍南北枝。少年轻节物，老大复苦衰。坐见零落尽，一杯初未持。春雨路易乾，雨止即可行。梅花落无馀，兰芽亦已生。好鸟何山来，向我飞复鸣。行矣东郊路，藉草作清明。野水如棋枰，所至各成村。炊烟出茆屋，碓声隔柴门。树阴同戏儿，多已长子孙。安居无暴敛，何以报国恩。春阴不成雨，正作卵色天。花开路无尘，杨柳摇轻烟。佳哉冷淘时，槐芽杂豚肩。长安堕胡虏，况说野狐泉。客路行无穷，渔唱听不厌。涛江西限吴，云岫南入剡。蹇驴过小市，高柳拥孤店。去去望前村，鸦归烟欲敛。蒲柳深复淡，桃李白间红。东皇一税驾，万物酣春风。烟村在何许，小屏团扇中。一笑唤稚子，相扶上短篷。
春日杂题六首·其一
作者：陆游
朝代：宋

梅花三十本，围以疏竹篱。入春甫十日，开遍南北枝。少年轻节物，老大复苦衰。坐见零落尽，一杯初未持。
春日杂题六首·其一
作者：陆游
朝代：宋

梅花三十本，围以疏竹篱。
入春甫十日，开遍南北枝。
少年轻节物，老大復苦衰。
坐见零落尽，一杯初未持。
春日杂题六首·其三
作者：陆游
朝代：宋
体裁：古风

野水如棋枰，所至各成村。炊烟出茆屋，碓声隔柴门。树阴同戏儿，多已长子孙。安居无暴敛，何以报国恩。
春日杂题六首·其二
作者：陆游
朝代：宋

春雨路易乾，雨止即可行。梅花落无馀，兰芽亦已生。好鸟何山来，向我飞复鸣。行矣东郊路，藉草作清明。
春日杂题六首·其二
作者：陆游
朝代：宋

春雨路易干，雨止即可行。
梅花落无余，兰芽亦已生。
好鸟何山来，向我飞復鸣。
行矣东郊路，藉草作清明。
春日杂题六首·其五
作者：陆游
朝代：宋
体裁：古风

客路行无穷，渔唱听不厌。涛江西限吴，云岫南入剡。蹇驴过小市，高柳拥孤店。去去望前村，鸦归烟欲敛。
春日杂题六首·其六
作者：陆游
朝代：宋

蒲柳深复淡，桃李白间红。东皇一税驾，万物酣春风。烟村在何许，小屏团扇中。一笑唤稚子，相扶上短篷。
春日杂题六首·其六
作者：陆游
朝代：宋

蒲柳深復淡，桃李白间红。
东皇一税驾，万物酣春风。
烟村在何许，小屏团扇中。
一笑唤稚子，相扶上短篷。
春日杂题六首·其四
作者：陆游
朝代：宋
体裁：古风

春阴不成雨，正作卵色天。花开路无尘，杨柳摇轻烟。佳哉冷淘时，槐芽杂豚肩。长安堕胡虏，况说野狐泉。
春日登小台西望
作者：陆游
朝代：宋

九十衰翁身尚健，流年过眼如奔电。忆昔初来对行在，衫鬓青青接英彦。中间亦尝走梁益，万里凭高望乡县。散关驿近柳迎马，骆谷雪深风裂面。东归却寻书生事，误长诸儒集贤院。乞身七年罪未除，君恩尚许宽严谴。痴顽亦复病不死，春到故园家酿美。雨馀草长四野青，日落烟生半山紫。
春日登小台西望
作者：陆游
朝代：宋

九十衰翁身尚健，流年过眼如奔电。
忆昔初来对行在，衫鬓青青接英彦。
中间亦尝走梁益，万里凭高望乡县。
散关驿近柳迎马，骆谷雪深风裂面。
东归却寻书生事，误长诸儒集贤院。
乞身七年罪未除，君恩尚许宽严谴。
痴顽亦復病不死，春到故园家酿美。
雨余草长四野青，日落烟生半山紫。
春日睡起
作者：陆游
朝代：宋

睡起悠然弄衲琴，铜猊半烬海南沉。
凄凉故里逢春处，忠愤孤臣许国心。
水满凫鷖初拍拍，雨余花木已阴阴。
吾儿捩柂淮边未？归近清愁转不禁。
春日睡起
作者：陆游
朝代：宋

睡起悠然弄衲琴，铜猊半烬海南沉。凄凉故里逢春处，忠愤孤臣许国心。水满凫鹥初拍拍，雨馀花木已阴阴。吾儿捩柂淮边未，归近清愁转不禁。
春日睡起
作者：陆游
朝代：宋

睡起悠然弄衲琴，铜猊半烬海南沉。
凄凉故里逢春处，忠愤孤臣许国心。
水满鳬鹥初拍拍，雨余花木已阴阴。
吾儿捩柂淮边未，归近清愁转不禁。
春日绝句
作者：陆游
朝代：宋

故园蛱蠂最多种，百草长时花乱开。
穷巷春风元不到，一双谁遣过墙来？
春日绝句
作者：陆游
朝代：宋

桃李吹成九陌麈，客中又过一年春。余寒漠漠城南路，只见秋千不见人。
春日绝句八首
作者：陆游
朝代：宋

吏来屡败哦诗兴，雨作常妨载酒行。忽见家家插杨柳，始知今日是清明。二十四番花有信，一百七日食犹寒。眼中不是无春色，叹息衰翁自鲜欢。门前唤担买芳菲，白发犹堪插一枝。旧厌蛙声今喜听，墙阴特地作盆池。故园蛱蝶最多种，百草长时花乱开。穷巷春风元不到，一双谁遣过墙来。桃李吹成九陌尘，客中又过一年春。馀寒漠漠城南路，只见鞦韆不见人。便恐东皇促驾回，小轩无事且衔杯。不知何处桃花落，一片飞从屋角来。介亭南畔排衙石，剥藓剜苔觅旧题。读罢南丰数行字，满山烟雨共凄迷。杨家园里醉残春，醉倩傍人拾堕巾。红紫飘零不须叹，东君渠自是行人。
春日绝句八首·其一
作者：陆游
朝代：宋
体裁：七言绝句

吏来屡败哦诗兴，雨作常妨载酒行。忽见家家插杨柳，始知今日是清明。
春日绝句八首·其七
作者：陆游
朝代：宋
体裁：七言绝句

介亭南畔排衙石，剥藓剜苔觅旧题。读罢南丰数行字，满山烟雨共凄迷。
春日绝句八首·其三
作者：陆游
朝代：宋

门前唤担买芳菲，白发犹堪插一枝。旧厌蛙声今喜听，墙阴特地作盆池。
春日绝句八首·其三
作者：陆游
朝代：宋

门前唤担买芳菲，白髮犹堪插一枝。
旧厌蛙声今喜听，墙阴特地作盆池。
春日绝句八首·其二
作者：陆游
朝代：宋

二十四番花有信，一百七日食犹寒。眼中不是无春色，叹息衰翁自鲜欢。
春日绝句八首·其二
作者：陆游
朝代：宋

二十四番花有信，一百七日食犹寒。
眼中不是无春色，嘆息衰翁自鲜欢。
春日绝句八首·其五
作者：陆游
朝代：宋

桃李吹成九陌尘，客中又过一年春。
余寒漠漠城南路，只见秋韆不见人。
春日绝句八首·其五
作者：陆游
朝代：宋

桃李吹成九陌尘，客中又过一年春。馀寒漠漠城南路，只见鞦韆不见人。
春日绝句八首·其八
作者：陆游
朝代：宋

杨家园裏醉残春，醉倩傍人拾堕巾。
红紫飘零不须嘆，东君渠自是行人。
春日绝句八首·其八
作者：陆游
朝代：宋

杨家园里醉残春，醉倩傍人拾堕巾。红紫飘零不须叹，东君渠自是行人。
春日绝句八首·其六
作者：陆游
朝代：宋
体裁：七言绝句

便恐东皇促驾回，小轩无事且衔杯。不知何处桃花落，一片飞从屋角来。
春日绝句八首·其四
作者：陆游
朝代：宋
体裁：七言绝句

故园蛱蝶最多种，百草长时花乱开。穷巷春风元不到，一双谁遣过墙来。
春日访客于逆旅及郊寺感而有赋
作者：陆游
朝代：宋
体裁：七言律诗

底事经年客帝乡，风光淡沲日初长。野歌作气老犹壮，花气撩人醒亦狂。店壁拂尘寻旧字，寺楼极目送斜阳。告归不过残春事，杜曲桑麻亦未荒。
春早得雨二首
作者：陆游
朝代：宋

春早得甘澍，村邻喜欲狂。天公终老手，处处出新秧。稻陂方渴雨，蚕箔却忧寒。更有难知处，朱门惜牡丹。
春早得雨二首·其一
作者：陆游
朝代：宋
体裁：五言绝句

春早得甘澍，村邻喜欲狂。天公终老手，处处出新秧。
春早得雨二首·其二
作者：陆游
朝代：宋
体裁：五言绝句

稻陂方渴雨，蚕箔却忧寒。更有难知处，朱门惜牡丹。
春晓
作者：陆游
朝代：宋
体裁：七言律诗

初见天窗一点明，旋看晓色到檐楹。衾裯温暖留残梦，鸟雀呼鸣报快晴。虽喜心随年愈老，却愁事与日俱生。平川漫漫烟芜绿，筋力犹堪给耦耕。
春晓
作者：陆游
朝代：宋

喔喔鸡号野，昏昏月挂楼。
梦随残漏断，愁伴宿酲留。
壮士看清镜，春寒着弊裘。
拂窗新柳色，最忆锦江头。
春晓
作者：陆游
朝代：宋

喔喔鸡号野，昏昏月挂楼。梦随残漏断，愁伴宿酲留。壮志看清镜，春寒著弊裘。拂窗新柳色，最忆锦江头。
春晓
作者：陆游
朝代：宋

喔喔鸡号野，昏昏月挂楼。梦随残漏断，愁伴宿醒留。壮志看清镜，春寒著弊裘。拂窗新柳色，最忆锦江头。
春晓
作者：陆游
朝代：宋

强寻残梦苦难成，推枕支藤绕舍行。新涨生波渔艇活，晨曦送暖客衣轻。烟迷芳草苍茫色，鹊占高枝嚄唶声。老病自怜犹嗜学，诵书家塾羡诸生。
春晓东郊送客
作者：陆游
朝代：宋

雨余气清润，迨我送客时。翻翻车盖风，五里城东陂。初旭敛花房，晨露流桐枝。南山卷湿翠，更觉光景奇。澄潭集鱼艇，村路亚酒旗。欲归且复留，造物成吾诗。
春晓东郊送客
作者：陆游
朝代：宋

雨余气清润，迨我送客时。
翻翻车盖风，五里城东陂。
初旭敛花房，晨露流桐枝。
南山卷湿翠，更觉光景奇。
澄潭集鱼艇，村路亚酒旗。
欲归且復留，造物成吾诗。
春晓东郊送客
作者：陆游
朝代：宋

雨馀气清润，迨我送客时。翻翻车盖风，五里城东陂。初旭敛花房，晨露流桐枝。南山卷湿翠，更觉光景奇。澄潭集鱼艇，村路亚酒旗。欲归且复留，造物成吾诗。
春晓有感
作者：陆游
朝代：宋
体裁：七言绝句

山杏溪桃续续开，缓歌谁与共传杯。年来只有追欢梦，百舌无情又唤回。
春晓有感
作者：陆游
朝代：宋

山杏溪桃续续开，缓歌谁与共传杯？年来只有追欢梦，百舌无情又唤回。
春晚
作者：陆游
朝代：宋
体裁：七言律诗

五十六翁身百忧，年来转觉此生浮。山川信美故乡远，天地无情双鬓秋。社后燕如归客至，春残花不为人留。一觞一咏从来事，莫笑扶衰又上楼。
春晚
作者：陆游
朝代：宋

五十六翁身百忧，年来转觉此生浮。
山川信美故乡远，天地无情双鬓秋。
社後燕如归客至，春残花不为人留。
一觞一咏从来事，莫笑扶衰又上楼。
春晚
作者：陆游
朝代：宋

今年病过春，得健春欲尽。
更堪风雨横，红湿栖緑润。
一笑本自难，造物復尔吝。
榆荚堆平阶，柳絮飞作阵。
尘埃生破榼，霜雪满衰鬓。
平生慕陶谢，着语终不近。
春晚
作者：陆游
朝代：宋

今年病过春，得健春欲尽。更堪风雨横，红湿栖绿润。一笑本自难，造物复尔吝。榆荚堆平阶，柳絮飞作阵。尘埃生破榼，霜雪满衰鬓。平生慕陶谢，著语终不近。
春晚
作者：陆游
朝代：宋
体裁：七言律诗

南陌东阡自在身，黄尘不污接䍦巾。无方可染星星鬓，有酒能留盎盎春。下豉已添莼菜美，衔泥又见燕巢新。作公何益辛毗事，且是人间九十人。
春晚
作者：陆游
朝代：宋

南陌东阡自在身，黄尘不污接篱巾。
无方可梁星星鬓，有酒能留盎盎春。
下豉已添蓴菜美，衔泥又见燕巢新。
作公何益辛毗事？且是人间九十人。
春晚
作者：陆游
朝代：宋

强寻残梦苦难成，推枕搘藤绕舍行。
新涨生波渔艇活，晨曦送暖客衣轻。
烟迷芳草苍茫色，鹊占高枝嚄唶声。
老病自怜犹嗜学，诵书家塾羡诸生。
春晚
作者：陆游
朝代：宋
体裁：七言律诗

新绿成阴小雨时，幅巾萧散与闲宜。燕归赴诉经年别，莺晚分疏出谷迟。晓枕呼儿投宿酒，暮窗留客算残棋。翛然此意风尘表，正恐羲皇未必知。
春晚
作者：陆游
朝代：宋

村巷泥深昼掩门，倚阑搔首一消魂。花经风雨人方惜，士在江湖道更尊。擘浪忽看鱼对跃，入云时见鹤孤骞。向来莘渭今安在，叹息谁能起九原！
春晚
作者：陆游
朝代：宋

窗户迎新燕，阶除巢乳鸦。
欲知春已暮，地上亦无花。
春晚
作者：陆游
朝代：宋
体裁：五言律诗

萍叶青浮水，蛙声闹彻明。川云时聚散，天气半阴晴。杏子争梅结，鸠巢后鹊成。吾侪亦有役，过社更深耕。
春晚
作者：陆游
朝代：宋

萍叶青浮水，蛙声闹彻明。
川云时聚散，天气半阴晴。
杏子争梅结，鸠巢後鹊成。
吾侪亦有役，过社更深耕。
春晚
作者：陆游
朝代：宋

落絮飞花又满城，年光大半付春酲。
蹇馿闲后诗情减，阵马抛来髀肉生。
少日雕虫真小技，暮年画餠更虚名。
囊中幸有黄庭在，安得高人与细评。
春晚
作者：陆游
朝代：宋

落絮飞花又满城，年光大半付春酲。蹇驴闲后诗情减，阵马抛来髀肉生。少日雕虫真小技，暮年画饼更虚名。囊中幸有黄庭在，安得高人与细评。
春晚
作者：陆游
朝代：宋
体裁：七言律诗

雨足人家插稻秧，蚕生邻女采桑黄。万花扫迹春将暮，百草吹香日正长。闲觅啼莺穿北崦，戏随飞蝶过东冈。飘然且喜身彊健，不怪儿曹笑老狂。
春晚久雨排闷
作者：陆游
朝代：宋

积雨暗村墟，幽居杂蛙蚓。泥潦欲升阶，几席或生菌。壮年多重膇，况我抱宿疢。下床蹑高屐，顾影辄自哂。客来入我户，亦复为叹悯。胡不徙高原，再拜谢不敏。
春晚久雨排闷
作者：陆游
朝代：宋

积雨暗村墟，幽居杂蛙蚓。
泥潦欲升阶，几席或生菌。
壮年多重膇，况我抱宿疢。
下床蹑高屐，顾影辄自哂。
客来入我户，亦復为嘆悯。
胡不徙高原，再拜谢不敏。
春晚久雨排闷
作者：陆游
朝代：宋

积雨暗村墟，幽居杂鼀蚓。泥潦欲升阶，几席或生菌。壮年多重膇，况我抱宿疢；下床蹑高屐，顾影辄自哂。客来入我户，亦复为叹悯。胡不徙高原，再拜谢不敏。
春晚书怀
作者：陆游
朝代：宋

万里西游为觅诗，锦城更付一官痴。脱巾漉酒从人笑，拄笏看山颇自奇。疏雨池塘鱼避钓，晓莺窗户客争棋。老来怕与春为别，醉过残红满地时。
春晚书怀
作者：陆游
朝代：宋

万里西逰为觅诗，锦城更付一官痴。
脱巾漉酒从人笑，拄笏看山颇自奇。
疏雨池塘鱼避钓，晓莺窗户客争棋。
老来怕与春为别，醉过残红满地时。
春晚书怀
作者：陆游
朝代：宋

经春淹泊锦官城，作个归期苦未成。
老向轩裳增力量，病於风月减心情。
官闲有味缘高卧，酒贵无忧为细倾。
忆探梅花如昨日，西斋榆荚与阶平。
春晚书怀
作者：陆游
朝代：宋

老客天涯心尚孩，惜春直欲挽春回。长绳纵系斜阳住，右手难移故国来。暑近蚊雷先隐辚，雨前螘垤正崔嵬。茹芝却粒终无术，万事惟须付一杯。
春晚书怀三首
作者：陆游
朝代：宋

吹尽郊原万点红，燕梁考室亦匆匆。老来偏觉岁华速，客里忽惊春事空。病有药方传肘后，懒无诗句付囊中。归心日夜随江水，只欲东门觅短篷。经春淹泊锦官城，作个归期苦未成。老向轩裳增力量，病于风月减心情。官闲有味缘高卧，酒贵无忧为细倾。忆探梅花如昨日，西斋榆荚与阶平。老客天涯心尚孩，惜春直欲挽春回。长绳纵系斜阳住，右手难移故国来。暑近蚊雷先隐辚，雨前蚁垤正崔嵬。茹芝却粒终无术，万事惟须付一杯。
春晚书怀三首·其一
作者：陆游
朝代：宋

吹尽郊原万点红，燕梁考室亦匆匆。
老来偏觉岁华速，客裏忽惊春事空。
病有药方传肘后，懒无诗句付囊中。
归心日夜随江水，只欲东门觅短篷。
春晚书怀三首·其一
作者：陆游
朝代：宋

吹尽郊原万点红，燕梁考室亦匆匆。老来偏觉岁华速，客里忽惊春事空。病有药方传肘后，懒无诗句付囊中。归心日夜随江水，只欲东门觅短篷。
春晚书怀三首·其三
作者：陆游
朝代：宋

老客天涯心尚孩，惜春直欲挽春回。长绳纵系斜阳住，右手难移故国来。暑近蚊雷先隐辚，雨前蚁垤正崔嵬。茹芝却粒终无术，万事惟须付一杯。
春晚书怀三首·其三
作者：陆游
朝代：宋

老客天涯心尚孩，惜春直欲挽春回。
长绳纵繫斜阳住，右手难移故国来。
暑近蚊雷先隠辚，雨前螘垤正崔嵬。
茹芝却粒终无术，万事惟须付一杯。
春晚书怀三首·其二
作者：陆游
朝代：宋

经春淹泊锦官城，作个归期苦未成。老向轩裳增力量，病于风月减心情。官闲有味缘高卧，酒贵无忧为细倾。忆探梅花如昨日，西斋榆荚与阶平。
春晚书怀三首·其二
作者：陆游
朝代：宋

经春淹泊锦官城，作箇归期苦未成。
老向轩裳增力量，病于风月减心情。
官闲有味缘高卧，酒贵无忧为细倾。
忆探梅花如昨日，西斋榆荚与阶平。
春晚书斋壁
作者：陆游
朝代：宋

海棠已成雪，桃李不足言。纤纤麦被野。郁郁桑连村。稚蚕细如螘，杜宇号朝昏。展墓秫饵美，坐社黍酒浑。早笋渐上市，青韭初出园；老夫下箸喜，尽屏鸡与豚。幽居亦何乐，且洗两耳喧。呼儿烧柏子，悠然坐东轩。
春晚书斋壁
作者：陆游
朝代：宋

海棠已成雪，桃李不足言。纤纤麦被野，郁郁桑连村。稚蚕细如蚁，杜宇号朝昏。展墓秫饵美，坐社黍酒浑。早笋渐上市，青韭初出园。老夫下箸喜，尽屏鸡与豚。幽居亦何乐，且洗两耳喧。呼儿烧柏子，悠然坐东轩。
春晚书斋壁
作者：陆游
朝代：宋

海棠已成雪，桃李不足言。
纤纤麦被野，鬰鬰桑连村。
稚蚕细如螘，杜宇号朝昏。
展墓秫饵美，坐社黍酒浑。
早笋渐上市，青韭初出园。
老夫下箸喜，尽屏鸡与豚。
幽居亦何乐，且洗两耳喧。
呼儿烧柏子，悠然坐东轩。
春晚书村落间事
作者：陆游
朝代：宋
体裁：五言律诗

千古会稽城，闾阎乐太平。丰年观米价，霁色听禽声。俗俭憎浮侈，民淳力钓耕。豳诗有七月，字字要躬行。
春晚二首
作者：陆游
朝代：宋

客梦初回夜漏残，东村想见杏花繁。未能便逐啼鸦起，自掩屏风护晓寒。湖上春寒雁已归，宿酲残梦两依依。也知晨起元无事，窗白炉红且揽衣。
春晚二首
作者：陆游
朝代：宋

寂寞又过桃李时，东园微雨草离离。破囷食外有馀粟，残发白中生黑丝。小疾已能忘药石，馀年宁复问蓍龟。饰巾待尽从来事，闭户烧香更不疑。正见山陂草木芽，狂风忽扫万枝花。病怀久已忘春事，老眼犹能惜物华。枕上有诗频自改，尊中无酒不妨赊。昔人漫道伤幽独，野鹤分巢即是家。
春晚二首
作者：陆游
朝代：宋

窗户迎新燕，阶除集乳鸦。欲知春已暮，地上亦无花。思与春为别，匆匆置一樽。明年尚强健，扶杖候柴门。
春晚二首
作者：陆游
朝代：宋

门巷萧条老病侵，春晴方快又春阴。啄吞自笑如孤鹤，导引何妨效五禽。雨洗杏花红欲尽，日烘杨柳绿初深。雏莺宁有平生旧，也傍茆檐送好音。村巷泥深昼掩门，倚阑搔首一消魂。花经风雨人方惜，士在江湖道更尊。擘浪忽看鱼对跃，入云时见鹤孤鶱。向来莘渭今安在，叹息谁能起九原。
春晚二首·其一
作者：陆游
朝代：宋
体裁：七言绝句

客梦初回夜漏残，东村想见杏花繁。未能便逐啼鸦起，自掩屏风护晓寒。
春晚二首·其一
作者：陆游
朝代：宋

寂寞又过桃李时，东园微雨草离离。
破囷食外有余粟，残髮白中生黑丝。
小疾已能忘药石，余年宁復问蓍龟。
饰巾待尽从来事，闭户烧香更不疑。
春晚二首·其一
作者：陆游
朝代：宋

寂寞又过桃李时，东园微雨草离离。破囷食外有馀粟，残发白中生黑丝。小疾已能忘药石，馀年宁复问蓍龟。饰巾待尽从来事，闭户烧香更不疑。
春晚二首·其一
作者：陆游
朝代：宋
体裁：五言绝句

窗户迎新燕，阶除集乳鸦。欲知春已暮，地上亦无花。
春晚二首·其一
作者：陆游
朝代：宋
体裁：七言律诗

门巷萧条老病侵，春晴方快又春阴。啄吞自笑如孤鹤，导引何妨效五禽。雨洗杏花红欲尽，日烘杨柳绿初深。雏莺宁有平生旧，也傍茆檐送好音。
春晚二首·其二
作者：陆游
朝代：宋
体裁：五言绝句

思与春为别，匆匆置一樽。明年尚强健，扶杖候柴门。
春晚二首·其二
作者：陆游
朝代：宋

村巷泥深昼掩门，倚阑搔首一消魂。花经风雨人方惜，士在江湖道更尊。擘浪忽看鱼对跃，入云时见鹤孤鶱。向来莘渭今安在，叹息谁能起九原。
春晚二首·其二
作者：陆游
朝代：宋

村巷泥深昼掩门，倚阑搔首一消魂。
花经风雨人方惜，士在江湖道更尊。
擘浪忽看鱼对跃，入云时见鹤孤鶱。
向来莘渭今安在，嘆息谁能起九原。
春晚二首·其二
作者：陆游
朝代：宋
体裁：七言律诗

正见山陂草木芽，狂风忽扫万枝花。病怀久已忘春事，老眼犹能惜物华。枕上有诗频自改，尊中无酒不妨赊。昔人漫道伤幽独，野鹤分巢即是家。
春晚二首·其二
作者：陆游
朝代：宋
体裁：七言绝句

湖上春寒雁已归，宿酲残梦两依依。也知晨起元无事，窗白炉红且揽衣。
春晚出游
作者：陆游
朝代：宋

柳暗人家水满陂，放翁随处曳筇枝。
村深麦秀蚕眠後，日暖鸠鸣鹊乳时。
春晚出游六首
作者：陆游
朝代：宋

风急名花纷绛雪，土松香草出瑶簪。且呼野艇西村去，未必微云便作阴。王孙草生与阶齐，女郎花发乳莺啼。街头卖酒处处贱，信脚觅醉无东西。柳暗人家水满陂，放翁随处曳筇枝。村深麦秀蚕眠后，日暖鸠鸣鹊乳时。禹吾无间圣所叹，治水殆与天同功。三千年事一炊顷，窆石嵯峨烟霭中。岌岌高丘近道边，寂寥翁仲卧荒烟。生前意气今何在，寒食无人挂纸钱。鸣机裂素制春衣，煮酒香清雁鹜肥。倒社相呼共行乐，三挝鼓近是船归。
春晚出游六首·其一
作者：陆游
朝代：宋
体裁：七言绝句

风急名花纷绛雪，土松香草出瑶簪。且呼野艇西村去，未必微云便作阴。
春晚出游六首·其三
作者：陆游
朝代：宋
体裁：七言绝句

柳暗人家水满陂，放翁随处曳筇枝。村深麦秀蚕眠后，日暖鸠鸣鹊乳时。
春晚出游六首·其二
作者：陆游
朝代：宋
体裁：七言绝句

王孙草生与阶齐，女郎花发乳莺啼。街头卖酒处处贱，信脚觅醉无东西。
春晚出游六首·其五
作者：陆游
朝代：宋
体裁：七言绝句

岌岌高丘近道边，寂寥翁仲卧荒烟。生前意气今何在，寒食无人挂纸钱。
春晚出游六首·其六
作者：陆游
朝代：宋
体裁：七言绝句

鸣机裂素制春衣，煮酒香清雁鹜肥。倒社相呼共行乐，三挝鼓近是船归。
春晚出游六首·其四
作者：陆游
朝代：宋

禹吾无间圣所叹，治水殆与天同功。三千年事一炊顷，窆石嵯峨烟霭中。
春晚出游六首·其四
作者：陆游
朝代：宋

禹吾无间圣所嘆，治水殆与天同功。
三千年事一炊顷，窆石嵯峨烟霭中。
春晚南堂晨起
作者：陆游
朝代：宋

秋风树瘦劲，春露叶扶疏。夙兴立堂上，短发未暇梳。高谢世俗撄，游於物之初。青黄灾断木，三四调群狙。长生岂有巧，要令方寸虚。今年幸差健，小雨聊荷锄。
春晚南堂晨起二首
作者：陆游
朝代：宋

秋风树瘦劲，春露叶扶疏。夙兴立堂上，短发未暇梳。高谢世俗撄，游于物之初。青黄灾断木，三四调群狙。长生岂有巧，要令方寸虚。今年幸差健，小雨聊荷锄。春阳染柳条，春风落花片。化工本无心，谁与催漏箭。俯仰财几时，梁间有雏燕。人亦随物迁，苍然镜中面。要当心铁石，先登酣百战。我岂儿女哉，秋风感团扇。
春晚南堂晨起二首·其一
作者：陆游
朝代：宋

秋风树瘦劲，春露叶扶疏。夙兴立堂上，短发未暇梳。高谢世俗撄，游于物之初。青黄灾断木，三四调群狙。长生岂有巧，要令方寸虚。今年幸差健，小雨聊荷锄。
春晚南堂晨起二首·其一
作者：陆游
朝代：宋

秋风树瘦劲，春露叶扶疏。
夙兴立堂上，短髮未暇梳。
高谢世俗撄，游于物之初。
青黄灾断木，三四调群狙。
长生岂有巧，要令方寸虚。
今年幸差健，小雨聊荷锄。
春晚南堂晨起二首·其二
作者：陆游
朝代：宋
体裁：古风

春阳染柳条，春风落花片。化工本无心，谁与催漏箭。俯仰财几时，梁间有雏燕。人亦随物迁，苍然镜中面。要当心铁石，先登酣百战。我岂儿女哉，秋风感团扇。
春晚即事
作者：陆游
朝代：宋

小时抵死愿春留，老大逢春去即休。
今岁禹祠才一到，安能分日作遨游？
春晚即事四首
作者：陆游
朝代：宋

桑麻夹道蔽行人，桃李随风旋作尘。煜煜红灯迎妇担，鼕鼕画鼓祭蚕神。小时抵死愿春留，老大逢春去即休。今岁禹祠才一到，安能分日作遨游。渔村樵市过残春，八十三年老病身。残虏游魂苗渴雨，杜门忧国复忧民。龙骨车鸣水入塘，雨来犹可望丰穰。老农爱犊行泥缓，幼妇忧蚕采叶忙。
春晚即事四首·其一
作者：陆游
朝代：宋

桑麻夹道蔽行人，桃李随风旋作尘。
煜煜红灯迎妇担，冬冬画鼓祭蚕神。
春晚即事四首·其一
作者：陆游
朝代：宋

桑麻夹道蔽行人，桃李随风旋作尘。煜煜红灯迎妇担，鼕鼕画鼓祭蚕神。
春晚即事四首·其三
作者：陆游
朝代：宋

渔村樵市过残春，八十三年老病身。残虏游魂苗渴雨，杜门忧国复忧民。
春晚即事四首·其三
作者：陆游
朝代：宋

渔村樵市过残春，八十三年老病身。
残虏游魂苗渴雨，杜门忧国復忧民。
春晚即事四首·其二
作者：陆游
朝代：宋

小时抵死愿春留，老大逢春去即休。今岁禹祠才一到，安能分日作遨游。
春晚即事四首·其二
作者：陆游
朝代：宋

小时抵死愿春留，老大逢春去即休。
今岁禹祠纔一到，安能分日作遨游。
春晚即事四首·其四
作者：陆游
朝代：宋
体裁：七言绝句

龙骨车鸣水入塘，雨来犹可望丰穰。老农爱犊行泥缓，幼妇忧蚕采叶忙。
春晚叹
作者：陆游
朝代：宋

一风已快晴，微云复成雨。盛丽女郎花，坐看委泥土。蜂房蜜已熟，科斗生两股。堂堂一年春，结束听杜宇。老夫久卧疾，乃复健如许。便当裹米粣，烂醉作端午。
春晚叹
作者：陆游
朝代：宋

一风已快晴，微云复成雨。盛丽女郎花，坐看委泥土。蜂房蜜已熟，科斗生两股。堂堂一年春，结束听杜宇。老夫久卧疾，乃复健如许；便当裹米粣，烂醉作端午。
春晚嘆
作者：陆游
朝代：宋

一风已快晴，微云復成雨。
盛丽女郎花，坐看委泥土。
蜂房蜜已熟，科斗生两股。
堂堂一年春，结束听杜宇。
老夫久卧疾，乃復健如许。
便当裹米粣，烂醉作端午。
春晚园中作
作者：陆游
朝代：宋

杏子青青梅子酸，山园转眼又春残。老怀岂复小年乐，病骨不禁清晓寒。学术背时甘义堕，功名无路久心阑。蚕收麦熟吾何恨，但遣银杯似海宽。
春晚园中作
作者：陆游
朝代：宋

杏子青青梅子酸，山园转眼又春残。老怀岂复少年乐，病骨不禁清晓寒。学术背时甘义堕，功名无路久心阑。蚕收麦熟吾何恨，但遣银杯似海宽。
春晚园中作
作者：陆游
朝代：宋

杏子青青梅子酸，山园转眼又春残。
老怀岂復小年乐，病骨不禁清晓寒。
学术背时甘义堕，功名无路久心阑。
蚕收麦熟吾何恨，但遣银杯似海宽。
春晚坐睡忽梦泛舟饮酒乐甚既觉怅然有赋
作者：陆游
朝代：宋

梦泛扁舟逸兴多，画桡揺荡曲生波。
微风蔌蔌生蒲苇，小雨霏霏湿芰荷。
舞落乌纱从岁去，歌酣白纻奈情何。
年来惟觉华胥乐，莫遣茶瓯战睡魔。
春晚坐睡忽梦泛舟饮酒乐甚既觉怅然有赋
作者：陆游
朝代：宋

梦泛扁舟逸兴多，画桡摇荡曲生波。微风蔌蔌生蒲苇，小雨霏霏湿芰荷。舞落乌纱从岁去，歌酣白纻奈情何。年来惟觉华胥乐，莫遣茶瓯战睡魔。
春晚坐睡忽梦泛舟饮酒乐甚既觉怅然有赋
作者：陆游
朝代：宋

梦泛扁舟逸兴多，画桡摇荡麴生波。微风簌簌生蒲苇，小雨霏霏湿芰荷。舞落乌纱从岁去，歌酣白紵奈情何！年来惟觉华胥乐，莫遣茶瓯战睡魔。
春晚小饮
作者：陆游
朝代：宋
体裁：七言律诗

病卧虚斋一味慵，今年春事又成空。箨龙奋迅风雷际，木笔凋零雾雨中。平野草深黄犊健，断溪水长画船通。小儿偶得官楼酒，鲎醢鰌乾一醉同。
春晚小饮
作者：陆游
朝代：宋

病卧虚斋一味慵，今年春事又成空。
箨龙奋迅风雷际，木笔凋零雾雨中。
平野草深黄犊健，断溪水长画船通。
小儿偶得官楼酒，鲎醢鰌干一醉同。
春晚小饮
作者：陆游
朝代：宋

病卧虚斋一味慵，今年春事又成空。箨龙奋迅风雷际，木笔凋零雾雨中。平野草深黄犊健，断溪水长画船通。小儿偶得官楼酒，鲎醢鳅乾一醉同。
春晚小饮
作者：陆游
朝代：宋

病卧虚齐一味慵，今年春事又成空。箨龙奋迅风雷际，木笔凋零雾雨中。平野草深黄犊健，断溪水长画船通。小儿偶得官楼酒，鲎醢尊乾一醉同。
春晚怀山南四首
作者：陆游
朝代：宋

梨花堆雪柳吹绵，常记梁州古驿前。二十四年成昨梦，每逢春晚即凄然。壮岁从戎不忆家，梁州裘马斗豪华。至今夜夜寻春梦，犹在吴园藉落花。梁州一别几清明，常忆西郊信马行。桃李成尘总闲事，梨花杨柳最关情。身寄江湖两鬓霜，金鞭朱弹梦犹狂。遥知南郑城西路，月与梨花共断肠。
春晚怀山南四首·其一
作者：陆游
朝代：宋
体裁：七言绝句

梨花堆雪柳吹绵，常记梁州古驿前。二十四年成昨梦，每逢春晚即凄然。
春晚怀山南四首·其三
作者：陆游
朝代：宋
体裁：七言绝句

梁州一别几清明，常忆西郊信马行。桃李成尘总闲事，梨花杨柳最关情。
春晚怀山南四首·其二
作者：陆游
朝代：宋
体裁：七言绝句

壮岁从戎不忆家，梁州裘马斗豪华。至今夜夜寻春梦，犹在吴园藉落花。
春晚怀山南四首·其四
作者：陆游
朝代：宋
体裁：七言绝句

身寄江湖两鬓霜，金鞭朱弹梦犹狂。遥知南郑城西路，月与梨花共断肠。
春晚怀故山
作者：陆游
朝代：宋
体裁：古风

吾庐烟树间，正占湖一曲。远山何所似，䰀鬌千髻绿。近山更可人，连娟两眉蹙。涧蟠偃盖松，路暗围尺竹。海棠虽妍华，态度终不俗。最奇女郎花，宛有世外躅。虽云懒出游，闭户乐事足。年来殊失计，久耗太仓粟。淖糜不救口，断简欲满屋。兀兀不知春，青灯伴幽独。
春晚怀故山
作者：陆游
朝代：宋

吾庐烟树间，正占湖一曲。远山何所似，发鬌千髻绿。近山何所以，连娟两眉蹙。涧蟠偃盖松，路暗围尺竹。海棠虽妍华，态度终不俗。最奇女郎花，宛有世外躅。虽云嬾出游，闭户乐事足。年来殊失计，久耗太仓粟。淖糜不救口，断简欲满屋。兀兀不知春，青灯伴幽独。
春晚感事
作者：陆游
朝代：宋

寒食梁州十万家，秋千蹴鞠尚豪华。犊车轣辘归城晚，争碾平芜入乱花。
春晚感事二首
作者：陆游
朝代：宋

据鞍千里何曾病，闭户安眠百病生。每忆嘉陵江上路，插花藉草醉清明。寒食梁州十万家，鞦韆蹴鞠尚豪华。犊车轣辘归城晚，争碾平芜入乱花。
春晚感事二首·其一
作者：陆游
朝代：宋
体裁：七言绝句

据鞍千里何曾病，闭户安眠百病生。每忆嘉陵江上路，插花藉草醉清明。
春晚感事二首·其二
作者：陆游
朝代：宋

寒食梁州十万家，秋韆蹴鞠尚豪华。
犊车轣辘归城晚，争碾平芜入乱花。
春晚感事二首·其二
作者：陆游
朝代：宋

寒食梁州十万家，鞦韆蹴鞠尚豪华。犊车轣辘归城晚，争碾平芜入乱花。
春晚杂兴
作者：陆游
朝代：宋

小市湖桥北，幽居石棣西。
蒲深姑恶哭，树密秭归啼。
山茗封青箬，村酤坼赤泥。
平生汗简手，投老惯扶犁。
春晚杂兴六首
作者：陆游
朝代：宋

寂寂野人家，柴扉傍水斜。僧分晨钵笋，客共午瓯茶。燕户添新土，蛛丝罥落花。悠然便终日，惟此送年华。泽国固多雨，暮春犹薄寒。儿童葺茶舍，妇女赛蚕官。阅世年虽往，为农兴未阑。穷途得一饱，亦足慰艰难。池面萍初紫，墙头杏已青。携儿撑小艇，留客坐孤亭。相法无侯骨，生年直酒星。正须遗万事，莫遣片时醒。小市湖桥北，幽居石埭西。蒲深姑恶哭，树密秭归啼。山茗封青箬，村酤坼赤泥。平生汗简手，投老惯扶犁。病疡无意绪，闭户作生涯。草草半盂饭，悠悠一碗茶。笑穿居士屩，闲看女郎花。莫问明朝事，忘家即出家。青梅荐煮酒，绿树变鸣禽。处世已如客，伤春无复心。焚香惟默坐，曳杖亦幽寻。一日悠然过，深惭惜寸阴。
春晚杂兴六首·其一
作者：陆游
朝代：宋
体裁：五言律诗

寂寂野人家，柴扉傍水斜。僧分晨钵笋，客共午瓯茶。燕户添新土，蛛丝罥落花。悠然便终日，惟此送年华。
春晚杂兴六首·其三
作者：陆游
朝代：宋
体裁：五言律诗

池面萍初紫，墙头杏已青。携儿撑小艇，留客坐孤亭。相法无侯骨，生年直酒星。正须遗万事，莫遣片时醒。
春晚杂兴六首·其二
作者：陆游
朝代：宋
体裁：五言律诗

泽国固多雨，暮春犹薄寒。儿童葺茶舍，妇女赛蚕官。阅世年虽往，为农兴未阑。穷途得一饱，亦足慰艰难。
春晚杂兴六首·其五
作者：陆游
朝代：宋
体裁：五言律诗

病疡无意绪，闭户作生涯。草草半盂饭，悠悠一碗茶。笑穿居士屩，闲看女郎花。莫问明朝事，忘家即出家。
春晚杂兴六首·其六
作者：陆游
朝代：宋

青梅荐煮酒，绿树变鸣禽。处世已如客，伤春无复心。焚香惟默坐，曳杖亦幽寻。一日悠然过，深惭惜寸阴。
春晚杂兴六首·其六
作者：陆游
朝代：宋

青梅荐煮酒，绿树变鸣禽。
处世已如客，伤春无復心。
焚香惟默坐，曳杖亦幽寻。
一日悠然过，深惭惜寸阴。
春晚杂兴六首·其四
作者：陆游
朝代：宋
体裁：五言律诗

小市湖桥北，幽居石埭西。蒲深姑恶哭，树密秭归啼。山茗封青箬，村酤坼赤泥。平生汗简手，投老惯扶犁。
春晚村居
作者：陆游
朝代：宋
体裁：七言律诗

一事元无可得忙，悠然半醉倚胡床。牡丹枝上青春老，燕子声中白日长。身世已如风六鹢，文章仍似闰黄杨。太平有象无人识，南陌东阡捣麨香。
春晚村居
作者：陆游
朝代：宋

一事元无可得忙？悠然半醉倚胡床。牡丹枝上青春老，燕子声中白日长。身世已如风六鷁，文章仍似闰黄杨。太平有象无人识，南陌东阡捣辄香。
春晚村居杂赋绝句
作者：陆游
朝代：宋

午枕闭门无客搅，夜灯开卷有儿同。
若为牋与天公道，尽乞余生向此中。
春晚村居杂赋绝句六首
作者：陆游
朝代：宋

作堤蜿蜿六百尺，西崦东村成一家。春雨乍晴桑吐叶，秋风初冷稻吹花。鹅儿草绿侵行路，帔子花明照屋除。处处乞浆俱得酒，杖头何恨一钱无。一篙湖水鸭头绿，千树桃花人面红。茆舍青帘起余意，聊将醉舞答春风。朝书牛券拈枯笔，暮祭蚕神酌冻醪。闲放无忧穷有意，傍人错羡此翁高。浇书满挹浮蛆瓮，摊饭横眠梦蝶床。莫笑山翁见机晚，也胜朝市一生忙。午枕闭门无客搅，夜灯开卷有儿同。若为笺与天公道，尽乞馀生向此中。
春晚村居杂赋绝句六首·其一
作者：陆游
朝代：宋
体裁：七言绝句

作堤蜿蜿六百尺，西崦东村成一家。春雨乍晴桑吐叶，秋风初冷稻吹花。
春晚村居杂赋绝句六首·其三
作者：陆游
朝代：宋
体裁：七言绝句

一篙湖水鸭头绿，千树桃花人面红。茆舍青帘起余意，聊将醉舞答春风。
春晚村居杂赋绝句六首·其二
作者：陆游
朝代：宋
体裁：七言绝句

鹅儿草绿侵行路，帔子花明照屋除。处处乞浆俱得酒，杖头何恨一钱无。
春晚村居杂赋绝句六首·其五
作者：陆游
朝代：宋
体裁：七言绝句

浇书满挹浮蛆瓮，摊饭横眠梦蝶床。莫笑山翁见机晚，也胜朝市一生忙。
春晚村居杂赋绝句六首·其六
作者：陆游
朝代：宋

午枕闭门无客搅，夜灯开卷有儿同。
若为笺与天公道，尽乞余生向此中。
春晚村居杂赋绝句六首·其六
作者：陆游
朝代：宋

午枕闭门无客搅，夜灯开卷有儿同。若为笺与天公道，尽乞馀生向此中。
春晚村居杂赋绝句六首·其四
作者：陆游
朝代：宋
体裁：七言绝句

朝书牛券拈枯笔，暮祭蚕神酌冻醪。闲放无忧穷有意，傍人错羡此翁高。
春晚泛湖归偶赋
作者：陆游
朝代：宋
体裁：七言律诗

十日雨晴湖水深，暖催新绿上横林。分泥海燕穿花径，带犊吴牛傍柳阴。夏近渐低游舫价，日斜殊费寺楼吟。归来支枕还无事，一缕微烟看水沉。
春晚用对酒韵
作者：陆游
朝代：宋

吾今归哉复归哉！草堂正对湖山开。座铭漆园养生主，屏列柴桑归去来。一闲可敌八珍美，骊驹在门端可起。不缘老病日日增，世味从来淡如水。故人谁非白头新，况复眼中无故人。但余一恨未免叹，掩关睡过今年春。
春晚用对酒韵
作者：陆游
朝代：宋

吾今归哉复归哉，草堂正对湖山开。座铭漆园养生主，屏列柴桑归去来。一闲可敌八珍美，骊驹在门端可起。不缘老病日日增，世味从来淡如水。故人谁非白头新，况复眼中无故人。但馀一恨未免叹，掩关睡过今年春。
春晚用对酒韵
作者：陆游
朝代：宋

吾今归哉復归哉，草堂正对湖山开。
座铭漆园养生主，屏列柴桑归去来。
一闲可敌八珍美，骊驹在门端可起。
不缘老病日日增，世味从来淡如水。
故人谁非白头新，况復眼中无故人。
但余一恨未免嘆，掩关睡过今年春。
春晚简陈鲁山
作者：陆游
朝代：宋

春工我辈人，可许不待面。
欲老更增奇，原野红緑遍。
向来苦摧伤，零雨杂飞霰。
岂知袖此手，天定乃徐见。
吾斋万花间，轻衫称团扇。
飞花点书册，戏蝶游几研。
吾衰未忘情，小句亦倩绚。
持问陈元龙，试乞语一转。
春晚简陈鲁山
作者：陆游
朝代：宋

春工我辈人，可许不待面。欲老更增奇，原野红绿遍。向来苦摧伤，零雨杂飞霰。岂知袖此手，天定乃徐见。吾斋万花间，轻衫称团扇。飞花点书册，戏蝶游几研。吾衰未忘情，小句亦倩绚。持问陈元龙，试乞语一转。
春晚简陈鲁山
作者：陆游
朝代：宋

春工我辈人，可许不待面。欲老更增奇，原野红绿遍。向来苦摧伤，零雨杂飞霰。岂知袖此手，天定乃徐见。吾斋万花间，轻衫称团扇，飞花点书册，戏蝶游几研。吾衰未忘情，小句亦倩绚。持问陈元龙，试乞语一转。
春晚自近村归
作者：陆游
朝代：宋

山阴道上柳如丝，策蹇悠悠信所之。曲水已过修禊集，余寒不减试灯时。贫犹自力常谋醉，病不能闲日赋诗。谁道茅檐苦幽独，一勾新月是相知。
春晚自近村归
作者：陆游
朝代：宋

山阴道上柳如丝，策蹇悠悠信所之。
曲水已过修禊集，余寒不减试灯时。
贫犹自力常谋醉，病不能闲日赋诗。
谁道茅檐苦幽独，一鈎新月是相知。
春晚自近村归
作者：陆游
朝代：宋

山阴道上柳如丝，策蹇悠悠信所之。曲水已过修禊集，馀寒不减试灯时。贫犹自力常谋醉，病不能闲日赋诗。谁道茅檐苦幽独，一钩新月是相知。
春晚至山中因访陈道人
作者：陆游
朝代：宋

一春衰病集残骸，太息流尘覆酒杯。
僧钵始知莼菜老，佛瓶初见杏花开。
苹溪小雨成幽讨，松院斜阳又独来。
不为爱闲从野叟，年来万事学低摧。
春晚至山中因访陈道人
作者：陆游
朝代：宋

一春衰病集残骸，太息流尘覆酒杯。僧钵始知莼菜老，佛瓶初见杏花开。蘋溪小雨成幽讨，松院斜阳又独来。不为爱闲从野叟，年来万事学低摧。
春晚至山中因访陈道人
作者：陆游
朝代：宋

一春衰病集残骸，太息流尘覆酒杯。僧钵始知蓴菜老，佛瓶初见杏花开。苹溪小雨成幽讨，松院斜阳又独来。不为爱闲从野叟，年来万事学低摧。
春晚苦雨
作者：陆游
朝代：宋

垂老卧村墅，余寒欺病身。
鸡犹未忘旦，雨欲不容春。
忽忽花时过，茫茫草色匀。
莼丝已上市，一饭未伤贫。
春晚苦雨
作者：陆游
朝代：宋

垂老卧村墅，余寒欺病身。鸡犹未忘旦，雨欲不容春。忽忽花时过，茫茫草色匀。蓴丝已上市，一饭未伤贫。
春晚苦雨
作者：陆游
朝代：宋

垂老卧村墅，馀寒欺病身。鸡犹未忘旦，雨欲不容春。忽忽花时过，茫茫草色匀。莼丝已上市，一饭未伤贫。
春晚闲步门外
作者：陆游
朝代：宋

病退扶行力尚微，悠然随意出荆扉。蜂贪酿蜜争花去，燕喜分泥傍水飞。午渴坼瓶尝煮酒，晴暄开笥换单衣。踌躇已久归犹嬾，更向溪头坐钓矶。
春晚闲步门外
作者：陆游
朝代：宋
体裁：七言律诗

病退扶行力尚微，悠然随意出荆扉。蜂贪酿蜜争花去，燕喜分泥傍水飞。午渴坼瓶尝煮酒，晴暄开笥换单衣。踌躇已久归犹懒，更向溪头坐钓矶。
春晚雨中作
作者：陆游
朝代：宋

冉冉流年不贷人，东园青杏又尝新。
方书无药医治老，风雨何心断送春。
乐事久归孤枕梦，酒痕空伴素衣尘。
畏途回首涛澜恶，赖有云山着此身。
春晚雨中作
作者：陆游
朝代：宋

冉冉流年不贷人，东园青杏又尝新。方书无药医治老，风雨何心断送春。乐事久归孤枕梦，酒痕空伴素衣尘。畏途回首涛澜恶，赖有云山著此身。
春晚雨中作
作者：陆游
朝代：宋

冉冉流年不贷人，东园青杏又尝新。方书无药医治老，风雨何心断送春！乐事久归孤枕梦，酒痕空伴素衣麈。畏途回首涛澜恶，赖有云山著此身。
春晚风雨中作
作者：陆游
朝代：宋

箕踞藜床岸幅巾，何妨病酒住湖滨。
驾风浪作连三日，扫地花空又一春。
乐事清宵当秉烛，畏途平地有摧轮。
頽然耐辱君无怪，元是人间澹荡人。
春晚风雨中作
作者：陆游
朝代：宋

箕踞藜床岸幅巾，何妨病酒住湖滨。驾风浪作连三日，扫地花空又一春。乐事清宵当秉烛，畏途平地有摧轮。颓然耐辱君无怪，元是人间澹荡人。
春晴
作者：陆游
朝代：宋
体裁：七言律诗

一庭舞絮斗身轻，百尺游丝弄午晴。静喜香烟萦曲几，卧惊玉子落纹枰。新春易失遽如许，薄宦忘归何似生。安得一船东下峡，江南江北听莺声。
春晴
作者：陆游
朝代：宋

一庭舞絮斗身轻，百尺游丝弄午晴。
静喜香烟萦曲几，卧惊玉子落纹枰。
新春易失遽如许，薄宦忘归何似生？安得一船东下峡，江南江北听莺声。
春晴
作者：陆游
朝代：宋

南陌争牛事已非，彩山又近放灯期。
风和已染柳千缕，山冷未开茶一旗。
酒病况当人别後，春光偏在雪晴时。
道傍笑我清狂在，马上看山细咏诗。
春晴
作者：陆游
朝代：宋
体裁：七言律诗

南陌争牛事已非，綵山又近放灯期。风和已染柳千缕，山冷未开茶一旗。酒病况当人别后，春光偏在雪晴时。道傍笑我清狂在，马上看山细咏诗。
春晴
作者：陆游
朝代：宋

常年春日少春晴，拂面今朝暖吹轻。
水阁家家横小舫，园亭处处听新莺。
桃花不管诗人老，菖叶空催野叟耕。
自笑此生余几许，铜驼荆棘尚关情。
春晴
作者：陆游
朝代：宋

春如人易老，愁与漏俱长。
酒着多思睡，花熏直欲狂。
新晴干蝶翅，微暖滑莺吭。
谁见龟堂叟，搘藤送夕阳。
春晴
作者：陆游
朝代：宋

春如人易老，愁与漏俱长。
酒著多思睡，花熏直欲狂。
新晴乾蝶翅，微暖滑莺吭。
谁见龟堂叟，搘藤送夕阳。
春晴
作者：陆游
朝代：宋

春如人易老，愁与漏俱长。酒著多思睡，花熏直欲狂。新晴乾蝶翅，微暖滑莺吭。谁见龟堂叟，支藤送夕阳。
春晴
作者：陆游
朝代：宋

柳未吹绵笋未抽，春郊风日正清柔。
疏疏帘影供高卧，袅袅舆竿嬾出游。
无客共谋良夜醉，有花空动故年愁。
云生秖恐还成雨，自向园头听鹁鸠。
春晴
作者：陆游
朝代：宋
体裁：七言律诗

柳未吹绵笋未抽，春郊风日正清柔。疏疏帘影供高卧，袅袅舆竿懒出游。无客共谋良夜醉，有花空动故年愁。云生祇恐还成雨，自向园头听鹁鸠。
春晴
作者：陆游
朝代：宋

雨断云归两作晴，夕阳鼓角动高城。客愁正得酒排去，草色直疑烟染成。莺为风和初命友，鸥缘水长欲寻盟。不须苦问春深浅，陌上吹萧已卖饧。
春晴二首
作者：陆游
朝代：宋

雨断云归两作晴，夕阳鼓角动高城。客愁正得酒排去，草色直疑烟染成。莺为风和初命友，鸥缘水长欲寻盟。不须苦问春深浅，陌上吹箫已卖饧。常年春日少春晴，拂面今朝暖吹轻。水阁家家横小舫，园亭处处听新莺。桃花不管诗人老，菖叶空催野叟耕。自笑此生馀几许，铜驼荆棘尚关情。
春晴二首·其一
作者：陆游
朝代：宋

雨断云归两作晴，夕阳鼓角动高城。客愁正得酒排去，草色直疑烟染成。莺为风和初命友，鸥缘水长欲寻盟。不须苦问春深浅，陌上吹箫已卖饧。
春晴二首·其一
作者：陆游
朝代：宋

雨断云归两作晴，夕阳鼓角动高城。
客愁正得酒排去，草色直疑烟染成。
鶑为风和初命友，鸥缘水长欲寻盟。
不须苦问春深浅，陌上吹箫已卖饧。
春晴二首·其二
作者：陆游
朝代：宋

常年春日少春晴，拂面今朝暖吹轻。水阁家家横小舫，园亭处处听新莺。桃花不管诗人老，菖叶空催野叟耕。自笑此生馀几许，铜驼荆棘尚关情。
春晴二首·其二
作者：陆游
朝代：宋

常年春日少春晴，拂面今朝暖吹轻。
水阁家家横小舫，园亭处处听新鶑。
桃花不管诗人老，菖叶空催野叟耕。
自笑此生余几许，铜驼荆棘尚关情。
春晴出游
作者：陆游
朝代：宋

一春强半病，颇废山泽游。今晨忽良已，风日亦清柔。朝餐具冷饼，瘦骨辞重裘。稚荷出沟港，芳杜满汀洲。勿言酒苦薄，一笑失百忧。且当咏寻壑，讵必赋登楼。
春晴出游
作者：陆游
朝代：宋

一春彊半病，颇废山泽游。
今晨忽良已，风日亦清柔。
朝飡具冷饼，瘦骨辞重裘。
稺荷出沟港，芳杜满汀洲。
勿言酒苦薄，一笑失百忧。
且当咏寻壑，讵必赋登楼。
春晴出游
作者：陆游
朝代：宋

一春彊半病，颇废山泽游。今晨忽良已，风日亦清柔。朝餐具冷饼，瘦骨辞重裘。稚荷出沟港，芳杜满汀洲。勿言酒苦薄，一笑失百忧。且当咏寻壑，讵必赋登楼。
春晴出游
作者：陆游
朝代：宋

芳树参差叶已成，园林随处听莺声。游人正乐还兴叹，造物无心却有情。糁径落红犹可藉，涨溪分绿已堪耕。兰亭禹庙年年好，剩伴乡邻醉太平。
春晴出游
作者：陆游
朝代：宋

芳树参差叶已成，园林随处听莺声。
游人正乐还兴嘆，造物无心却有情。
糁径落红犹可藉，涨溪分緑已堪耕。
兰亭禹庙年年好，剩伴乡邻醉太平。
春晴暄甚游西市施家园
作者：陆游
朝代：宋
体裁：七言律诗

税驾名园半日留，游丝飞蝶晚悠悠。骤暄不为海棠计，长昼只添鹦鹉愁。老去自惊诗酒减，客中偏觉岁时遒。东风好为吹归梦，著我松江弄钓舟。
春晴暄甚花开略无余矣赋以寓感
作者：陆游
朝代：宋

常年看花时，辄苦风雨厄。今年独异此，游人满阡陌。翩翩出联骑，往往醉堕帻。转盼桃杏空，遂见辛夷坼。海棠尤可念，不耐暖日炙。臙脂成白雪，其意亦自惜。曾未淹旬时，春事欲扫迹。安得爱花心，坚顽如铁石？
春晴暄甚花开略无馀矣赋以寓感
作者：陆游
朝代：宋
体裁：古风

常年看花时，辄苦风雨厄。今年独异此，游人满阡陌。翩翩出联骑，往往醉堕帻。转盼桃杏空，遂见辛夷坼。海棠尤可念，不耐暖日炙。胭脂成白雪，其意亦自惜。曾未淹旬时，春事欲扫迹。安得爱花心，坚顽如铁石。
春晴暄甚逰西市施家园
作者：陆游
朝代：宋

税驾名园半日留，逰丝飞蝶晚悠悠。
骤暄不为海棠计，长昼只添鹦鹉愁。
老去自惊诗酒减，客中偏觉岁时遒。
东风好为吹归梦，着我松江弄钓舟。
春晴泛湖入城
作者：陆游
朝代：宋
体裁：七言律诗

春色初回杜若洲，隔烟时见矫轻鸥。嵩云缑月年年梦，楚柁吴樯处处愁。鱼跃银刀论网买，酒倾绿蚁满杯浮。前生杜牧吾身是，又向江南遍倚楼。
春晴泛舟
作者：陆游
朝代：宋

儿童莫笑是陈人，湖海春回发兴新。
雷动风行惊蛰户，天开地辟转鸿钧。
鳞鳞江色涨石黛，嫋嫋柳丝摇麴尘。
欲上兰亭却回棹，笑谈终觉愧清真。
春晴泛舟
作者：陆游
朝代：宋

儿童莫笑是陈人，湖海春回发兴新。雷动风行惊蛰户，天开地辟转鸿钧。鳞鳞江色涨石黛，袅袅柳丝摇曲尘。欲上兰亭却回棹，笑谈终觉愧清真。
春晴泛舟
作者：陆游
朝代：宋

儿童莫笑是陈人，湖海春回发兴新。
雷动风行惊蛰戸，天开地闢转鸿钧。
鳞鳞江色涨石黛，袅袅柳丝揺曲尘。
欲上兰亭却回棹，笑谈终觉愧清真。
春晴登小台
作者：陆游
朝代：宋
体裁：七言律诗

不管筇枝破绿苔，闲穿万竹上荒台。幽花经雨自开落，啼鸟喜晴时去来。河岸家家装彩舫，儿曹处处唱青梅。谁家老子痴顽甚，看改新元十一回。
春晴登小台
作者：陆游
朝代：宋

不管筇枝破绿苔，闲穿万竹上荒台。幽花经雨自开落，啼鸟喜晴时去来。河岸家家装彩舫，儿曹处处唱青梅。谁知老子痴顽甚，看改新元十一回。
春晴自云门归三山
作者：陆游
朝代：宋

乍行春野眼增明，渐减春衣体倍轻。人卖山茶先谷雨，鸦随墦祭过清明。柳塘水满双凫戏，稻陇泥深一犊行。晚到三桥泛舟去，掩关不复畏重城。
春晴自云门归三山
作者：陆游
朝代：宋

乍行春野眼增明，渐减春衣体倍轻。
人卖山茶先谷雨，鸦随墦祭过清明。
柳塘水满双凫戏，稻陇泥深一犊行。
晚到三桥泛舟去，掩关不復畏重城。
春望
作者：陆游
朝代：宋
体裁：五言律诗

天地回春律，山川扫积阴。波光迎日动，柳色向人深。沾洒忧时泪，飞腾灭虏心。人扶上危榭，未废一长吟。
春望
作者：陆游
朝代：宋

天地回春律，山川扫积阴。
波光迎日动，柳色向人深。
霑洒忧时泪，飞腾灭虏心。
人扶上危榭，未废一长吟。
春来食不继戏作
作者：陆游
朝代：宋
体裁：七言律诗

久卧穷阎困负薪，何妨扫尽太仓陈。瘦如饭颗吟诗面，饥似柴桑乞食身。牺象未应殊断木，江湖底处有穷鳞。大冠长剑人看好，不换茅檐一幅巾。
春来食不继戏作
作者：陆游
朝代：宋

久卧穷阎困负薪，何妨扫尽太仓陈。瘦如饭颗吟诗面，饥似柴桑乞食身。牺象未应殊断木，江湖底处有穷鳞？大冠长剑人看好，不换茅檐一幅巾。
春来食不足戏作
作者：陆游
朝代：宋

饥卧谁能羡属餍，高怀饱食岂容兼。分司禄在终难取，束帛恩深独不沾。衰谢形容无药驻，奔驰日月久胶黏。儿童拍手看翁醉，山杏溪桃簇帽檐。
春来食不足戏作
作者：陆游
朝代：宋

饥卧谁能羡属餍，高怀饱食岂容兼。
分司禄在终难取，束帛恩深独不霑。
衰谢形容无药驻，奔驰日月欠胶黏。
儿童拍手看翁醉，山杏溪桃簇帽檐。
春欲尽天气始佳作诗自娱
作者：陆游
朝代：宋

浮云飞尽见青天，拄杖闲拈瘦倚肩。
渐喜绿秧分䆉䅉，又看画柱坼秋韆。
鸡豚杂沓祈蚕社，鼓笛喧譁竞渡船。
惟有此翁无一事，闭门赢得日高眠。
春欲尽天气始佳作诗自娱
作者：陆游
朝代：宋

浮云飞尽见青天，拄杖闲拈瘦倚肩。渐喜绿秧分䆉稏，又看画柱坼鞦韆。鸡豚杂遝祈蚕社，鼓笛喧哗竞渡船。惟有此翁无一事，闭门赢得日高眠。
春欲尽天气始佳作诗自娱
作者：陆游
朝代：宋

浮云飞尽见青天，拄杖闲拈瘦倚肩。
渐喜绿秧分稏，又看画柱坼秋千。
鸡豚杂遝祈蚕社，鼓笛喧哗竞渡船。
惟有此翁无一事，闭门赢得日高眠。
春欲尽天气始佳作诗自娱
作者：陆游
朝代：宋

浮云飞尽见青天，拄杖闲拈瘦倚肩。渐喜绿秧分（左禾右罢）稏，又看画柱坼秋千。鸡豚杂遝祈蚕社，鼓笛喧哗竞渡船。惟有此翁无一事，闭门赢得日高眠。
春残
作者：陆游
朝代：宋

石镜山前送落晖，春残回首倍依依。时平壮士无功老，乡远征人有梦归。苜蓿苗侵官道合，芜菁花入麦畦稀。倦游自笑摧颓甚，谁记飞鹰醉打围。
春残
作者：陆游
朝代：宋

石镜山前送落晖，春残回首倍依依。
时平壮士无功老，乡远征人有梦归。
苜蓿苗侵官道合，芜菁花入麦畦稀。
倦游自笑摧颓甚，谁记飞鹰醉打围？
春残
作者：陆游
朝代：宋

石镜山前送落晖，春残回首倍依依。
时平壮士无功老，乡远征人有梦归。
苜蓿苗侵官道合，芜菁花入麦畦稀。
倦逰自笑摧頺甚，谁记飞鹰醉打围。
春残
作者：陆游
朝代：宋

老堕空山裏，春残白日长。
庸医司性命，俗子议文章。
烛映一池墨，风飘半篆香。
箇中有佳处，袖手看人忙。
春残
作者：陆游
朝代：宋
体裁：五言律诗

老堕空山里，春残白日长。庸医司性命，俗子议文章。烛映一池墨，风飘半篆香。个中有佳处，袖手看人忙。
春游
作者：陆游
朝代：宋

右军不复见清真，赏会犹须我辈人。幽梦断时鸡唱晓，短章成处鸟呼春。出山茶笋村墟闹，上市莼鲈匕箸新。速觅一壶随处醉，风吹红紫半成尘。
春游
作者：陆游
朝代：宋

右军不复见清真，赏会犹须我辈人。
幽梦断时鸡唱晓，短章成处鸟呼春。
出山茶笋村墟闹，上市蓴鲈七筋新。
速觅一壶随处醉，风吹红紫半成麈。
春游
作者：陆游
朝代：宋

右军不復见清真，赏会犹须我辈人。
幽梦断时鸡唱晓，短章成处鸟呼春。
出山茶笋村墟闹，上市莼鲈匕筯新。
速觅一壶随处醉，风吹红紫半成尘。
春游
作者：陆游
朝代：宋
体裁：古风

平生乐行役，不耐常闭户。今朝新雨霁，一笑整巾屦。青猿导幽蹊，春草伴微步。虽云尊酒薄，蔬果亦略具。辛夷发高枝，杨柳吹堕絮。行歌不知远，落日呼野渡。横林已栖鸦，浅水犹立鹭。归来意颇豪，古锦有新句。
春游
作者：陆游
朝代：宋

方舟冲破湖波绿，联骑蹋残花径红。七十年间人换尽，放翁依旧醉春风。
春游
作者：陆游
朝代：宋

春风堤上草萋萋，草软沙平护马蹄。
似盖微云才障日，如丝细雨不成泥。
千秋观里逢新燕，九里山前听午鸡。
追忆旧游愁满眼，彩船曾系画桥西。
春游
作者：陆游
朝代：宋

春风堤上草萋萋，草软沙平护马蹄。似盖微云才障日，如丝细雨不成泥。千秋观里逢新燕，九里山前听午鸡。追忆旧游愁满眼，綵船曾系画桥西。
春游
作者：陆游
朝代：宋

春风堤上草萋萋，草软沙平护马蹄。
似盖微云纔障日，如丝细雨不成泥。
千秋观裏逢新燕，九里山前听午鸡。
追忆旧游愁满眼，綵船曾繫画桥西。
春游
作者：陆游
朝代：宋

杏花天气喜新晴，白首书生乐太平。
小陌秋千虽隔世，名园祓禊尚关情。
山林自古流觞地，弦管谁家送酒声？蓴菜鮆鱼初满市，莫将羊酪敌南烹。
春游
作者：陆游
朝代：宋

梅市移舟过古城，此行亦未阙逢迎。
负薪野老无妻子，施药山人隐姓名。
风雨偏宜宿茅店，盐醯不遗到藜羹。
宜和版籍今谁在？似是天教乐太平。
春游
作者：陆游
朝代：宋

梅市移舟过古城，此行亦未阙逢迎。负薪野老无妻子，施药山人隐姓名。风雨偏宜宿茅店，盐醯不遣到藜羹。宣和版籍今谁在，似是天教乐太平。
春游
作者：陆游
朝代：宋

梅市移舟过古城，此行亦未阙逢迎。
负薪野老无妻子，施药山人隠姓名。
风雨偏宜宿茅店，盐酰不遣到藜羹。
宣和版籍今谁在，似是天教乐太平。
春游
作者：陆游
朝代：宋
体裁：七言绝句

沈家园里花如锦，半是当年识放翁。也信美人终作土，不堪幽梦太匆匆。
春游
作者：陆游
朝代：宋

熟食从来少天色，东吴况是足春寒。
城南藉草可痛饮，安得酒肠如海宽？
春游
作者：陆游
朝代：宋

穷愁终日竟胡为？老健人间自一奇。
每驾柴车游古寺，间骑竹马伴群儿。
登临兰渚流觞地，萧散狐泉冷饼时。
綀布单衣白羽扇，路傍人总道相宜。
春游
作者：陆游
朝代：宋

镜湖春游甲吴越，莺花如海城南陌。十里笙歌声不绝，不待清明寒食节。青丝玉瓶挈新酿，细柳穿鱼初出浪。花外金羁络雪驹，桥边翠幕围螭舫。怕雨愁阴人未知，时时微雨却相宜。养花天色君须记，正在轻云嫩霭时。
春游
作者：陆游
朝代：宋

镜湖春游甲吴越，莺花如海城南陌。
十里笙歌声不绝，不待清明寒食节。
青丝玉瓶挈新酿，细柳穿鱼初出浪。
花外金羁络雪驹，桥边翠幙围螭舫。
怕雨愁阴人未知，时时微雨却相宜。
养花天色君须记，正在轻云嫩霭时。
春游
作者：陆游
朝代：宋

镜湖春游甲吴越，莺花如海城南陌；十里笙歌声不绝，不待清明寒食节。
青丝玉瓶挈新酿，细柳穿鱼初出浪。
花外金羁络雪驹，桥边翠幙围螭舫。
怕雨愁阴人未知，时时微雨却相宜；养花天色君须记，正在轻云嫩霭时。
春游二首
作者：陆游
朝代：宋

杏花天气喜新晴，白首书生乐太平。小陌鞦韆虽隔世，名园祓禊尚关情。山林自古流觞地，弦管谁家送酒声。莼菜鲚鱼初满市，莫将羊酪敌南烹。穷愁终日竟胡为，老健人间自一奇。每驾柴车游古寺，间骑竹马伴群儿。登临兰渚流觞地，萧散狐泉冷饼时。綀布单衣白羽扇，路傍人总道相宜。
春游二首·其一
作者：陆游
朝代：宋

杏花天气喜新晴，白首书生乐太平。
小陌秋韆虽隔世，名园祓禊尚关情。
山林自古流觞地，絃管谁家送酒声。
莼菜鮆鱼初满市，莫将羊酪敌南烹。
春游二首·其一
作者：陆游
朝代：宋

杏花天气喜新晴，白首书生乐太平。小陌鞦韆虽隔世，名园祓禊尚关情。山林自古流觞地，弦管谁家送酒声。莼菜鲚鱼初满市，莫将羊酪敌南烹。
春游二首·其二
作者：陆游
朝代：宋
体裁：七言律诗

穷愁终日竟胡为，老健人间自一奇。每驾柴车游古寺，间骑竹马伴群儿。登临兰渚流觞地，萧散狐泉冷饼时。綀布单衣白羽扇，路傍人总道相宜。
春游绝句
作者：陆游
朝代：宋

一百五日春郊行，三十六溪春水生。
千秋观裏逢急雨，射的峰前看晚晴。
春游绝句
作者：陆游
朝代：宋

一百五日春郊行，三十六溪春水生。千秋观里逢急雨，射的峰前看晚晴。
春游至樊江戏示坐客
作者：陆游
朝代：宋

江头萧萧春色暮，柳阴游鱼饱飞絮。
芼羮箭笋美如玉，点豉丝莼滑萦筯。
银鞍乌帽寻春客，朱户青旗沽酒处。
浮生细看纔几时，一笑自应忘百虑。
绿杯到手不肯尽，宝带照地身何与。
酴醿烂漫我欲狂，茗艼还家君勿遽。
春游至樊江戏示坐客
作者：陆游
朝代：宋

江头萧萧春色暮，柳阴游鱼饱飞絮。芼羹箭笋美如玉，点豉丝莼滑萦箸。银鞍乌帽寻春客，朱户青旗沽酒处。浮生细看才几时，一笑自应忘百虑。绿杯到手不肯尽，宝带照地身何与。酴醾烂漫我欲狂，茗艼还家君勿遽。
春游至樊江戏示坐客
作者：陆游
朝代：宋

江头萧萧春色暮，柳阴游鱼饱飞絮。
芼羹箭笋美如玉，点豉丝蕝滑萦箸。
银鞍乌帽寻春客，朱户青旗沽酒处。
浮生细看才几时，一笑自应忘百虑。
绿杯到手不肯尽，宝带照地身何与。
酴醾烂熳我欲狂，茗艼还家君勿遽。
春社四首
作者：陆游
朝代：宋

桑眼初开麦正青，勃姑声里雨冥冥。今朝有喜君知否，到处人家醉不醒。社肉如林社酒浓，乡邻罗拜祝年丰。太平气象吾能说，尽在鼕鼕社鼓中。柴门西畔枕陂塘，社雨新添一尺强。台省诸公方衮衮，故应分喜到耕桑。太平处处是优场，社日儿童喜欲狂。且看参军唤苍鹘，京都新禁舞斋郎。
春社四首·其一
作者：陆游
朝代：宋

桑眼初开麦正青，勃姑声裏雨冥冥。
今朝有喜君知否，到处人家醉不醒。
春社四首·其一
作者：陆游
朝代：宋

桑眼初开麦正青，勃姑声里雨冥冥。今朝有喜君知否，到处人家醉不醒。
春社四首·其三
作者：陆游
朝代：宋
体裁：七言绝句

柴门西畔枕陂塘，社雨新添一尺强。台省诸公方衮衮，故应分喜到耕桑。
春社四首·其二
作者：陆游
朝代：宋

社肉如林社酒浓，乡邻罗拜祝年丰。
太平气象吾能说，尽在冬冬社鼓中。
春社四首·其二
作者：陆游
朝代：宋

社肉如林社酒浓，乡邻罗拜祝年丰。太平气象吾能说，尽在鼕鼕社鼓中。
春社四首·其四
作者：陆游
朝代：宋
体裁：七言绝句

太平处处是优场，社日儿童喜欲狂。且看参军唤苍鹘，京都新禁舞斋郎。
春社日效宛陵先生体四首 其二 社鼓
作者：陆游
朝代：宋

酒旗三家市，烟草十里陂。林间鼓鼕鼕，迨此春社时。饮福父老醉，嵬峨相扶持。君勿轻此声，可配丰年诗。
春社日效宛陵先生体四首 其四 社肉
作者：陆游
朝代：宋

社日取社猪，燔炙香满村。饥鸦集街树，老巫立庙门。虽无牲牢盛，古礼亦略存。醉归怀馀肉，沾遗遍诸孙。
春社日效宛陵先生体四首·社肉
作者：陆游
朝代：宋

社日取社猪，燔炙香满村。
饥鸦集街树，老巫立庙门。
虽无牲牢盛，古礼亦略存。
醉归怀余肉，霑遗徧诸孙。
春社日效宛陵先生体四首·社酒
作者：陆游
朝代：宋
体裁：古风

农家耕作苦，雨旸每关念。种黍蹋曲糵，终岁勤收敛。社瓮虽草草，酒味亦醇酽。长歌南陌头，百年应不厌。
春社日效宛陵先生体四首·社雨
作者：陆游
朝代：宋

开岁才几时，春社忽已及。茫茫草色深，萧萧雨声急。扶犁行白水，不惜芒屦湿。村童更可怜，赤脚牛背立。酒旗三家市，烟草十里陂。林间鼓鼕鼕，迨此春社时。饮福父老醉，嵬峨相扶持。君勿轻此声，可配丰年诗。农家耕作苦，雨旸每关念。种黍蹋曲糵，终岁勤收敛。社瓮虽草草，酒味亦醇酽。长歌南陌头，百年应不厌。社日取社猪，燔炙香满村。饥鸦集街树，老巫立庙门。虽无牲牢盛，古礼亦略存。醉归怀馀肉，沾遗遍诸孙。
春社日效宛陵先生体四首·社雨
作者：陆游
朝代：宋

开岁纔几时，春社忽已及。
茫茫草色深，萧萧雨声急。
扶犁行白水，不惜芒屦湿。
村童更可怜，赤脚牛背立。
春社日效宛陵先生体社雨
作者：陆游
朝代：宋

开岁才几时，春社忽已及。茫茫草色深，萧萧雨声急。扶犁行白水，不惜芒屦湿。村童更可怜，赤脚牛背立。
春社有感
作者：陆游
朝代：宋
体裁：七言律诗

憔悴前朝白发郎，祠庭赋禄玷恩光。寸心未与年俱老，万事惟凭酒暂忘。穿仗两曾观揖逊，扶犁独幸返耕桑。耆年凋落还堪叹，社饮推排冠一乡。
春社有感
作者：陆游
朝代：宋

憔悴前朝白髮郎，祠庭赋禄玷恩光。
寸心未与年俱老，万事惟凭酒暂忘。
穿仗两曾观揖逊，扶犂独幸返耕桑。
耆年凋落还堪嘆，社饮推排冠一乡。
春老
作者：陆游
朝代：宋
体裁：五言律诗

春色垂垂老，山家处处忙。园丁卖菰白，蚕妾采桑黄。候雨占秧信，催儿筑麦场。醉眠官道上，人为护牛羊。
春耕
作者：陆游
朝代：宋
体裁：七言绝句

今年液水满西畴，父老人人卜有秋。只要耕犁及时节，裹茶买饼去租牛。
春耕
作者：陆游
朝代：宋

去蜀归吴会，真成万里行。
穷通竟安在，恩怨两皆平。
文字妨求道，杯觞害养生。
余年犹有几，买犊事春耕。
春耕
作者：陆游
朝代：宋

去蜀归吴会，真成万里行。穷通竟安在，恩怨两皆平。文字妨求道，杯觞害养生。馀年犹有几，买犊事春耕。
春荠
作者：陆游
朝代：宋

食案何萧然，春荠花若雪。
从今日老硬，何以供采撷。
山翁垂八十，忍贫心似铁。
那须万钱筯，养此三寸舌。
软炊香秔饭，幸免烦祝噎。
一瓢亦已泰，陋巷时小啜。
春荠
作者：陆游
朝代：宋

食案何萧然，春荠花若雪。从今日老硬，何以供采撷。山翁垂八十，忍贫心似铁。那须万钱箸，养此三寸舌。软炊香粳饭，幸免烦祝噎。一瓢亦已泰，陋巷时小啜。
春荠
作者：陆游
朝代：宋

食案何萧然，春荠花若雪；从今日老硬，何以供采撷？山翁垂八十，忍贫心似铁，那须万钱箸，养此三寸舌？软炊香粳饭，幸免烦祝噎。一瓢亦已泰，陋巷时小啜。
春行
作者：陆游
朝代：宋
体裁：七言律诗

九日春阴一日晴，强扶衰病此闲行。猩红带露海棠湿，鸭绿平堤湖水明。酒贱柳阴逢醉卧，土肥稻垄看深耕。山翁莫道浑无用，解与明时说太平。
春行
作者：陆游
朝代：宋

箬帽丝丝雨，芒鞋策策泥。柳斜风带北，花敛日平西。社酒誇新压，春芜喜遍犁。深村无客过，父子自扶携。
春行
作者：陆游
朝代：宋

篛帽丝丝雨，芒鞋策策泥。
柳斜风带北，花敛日平西。
社酒夸新压，春芜喜遍犁。
深村无客过，父子自扶携。
春行
作者：陆游
朝代：宋

篛帽丝丝雨，芒鞋策策泥。柳斜风带北，花歛日平西。社酒夸新压，春芜喜遍犁。深村无客过，父子自扶携。
春近
作者：陆游
朝代：宋

历授人时后，天回斗柄初。农畴兴耒耜，家塾盛诗书。缥缈双凫舄，咿哑一鹿车。山翁喜春近，随处狎樵渔。
春近
作者：陆游
朝代：宋

历授人时后，天回斗柄初。
农畴兴耒耜，家塾盛诗书。
缥缈双鳬舄，咿哑一鹿车。
山翁喜春近，随处狎樵渔。
春近
作者：陆游
朝代：宋

历授人时後，天回斗柄初。农畴兴耒耜，家塾盛诗书。缥缈双凫舄，咿哑一鹿车。山翁喜春近，随处狎樵渔。
春近
作者：陆游
朝代：宋
体裁：七言律诗

开禧忽见第三春，身寄枫林野水滨。吾道幸逢天道在，物华又与岁华新。郊原处处堪行乐，道路人人可问津。剩办青鞋并布袜，若耶已报绿生鳞。
春近
作者：陆游
朝代：宋

短褐枯筇老病身，龙钟也复喜新春。已知不解多年住，且作都无一事人。檐角鸟声呼醉梦，室中花气袭衣巾。朝来更有欣然处，一箸山蔬胜八珍。
春近
作者：陆游
朝代：宋

短褐枯筇老病身，龙钟也復喜新春。
已知不解多年住，且作都无一事人。
檐角鸟声呼醉梦，室中花气袭衣巾。
朝来更有欣然处，一筯山蔬胜八珍。
春近
作者：陆游
朝代：宋

短褐枯筇老病身，龙锺也复喜新春。
已知不解多年住，且作都无一事人。
檐角鸟声呼醉梦，室中花气袭衣巾。
朝来更有欣然处，一箸山蔬胜八珍。
春近山中即事
作者：陆游
朝代：宋

乞得松楠手自栽，结茅聊喜避风埃。百年孰与梦长短，万事只如云去来。雪後梅花初半吐，身闲樽酒盍频开。锦官城外青羊路，常记当年小猎回。
春近山中即事
作者：陆游
朝代：宋

节物贫家有故常，春盘腊粥逐时忙。
悠悠岁月催双鬓，草草鸡豚荐一觞。
人意自殊平日乐，梅花宁减故时香？小园新展西南角，挂树青萝百尺长。
春近山中即事三首
作者：陆游
朝代：宋

乞得松楠手自栽，结茅聊喜避风埃。百年孰与梦长短，万事只如云去来。雪后梅花初半吐，身闲樽酒盍频开。锦官城外青羊路，常记当年小猎回。节物贫家有故常，春盘腊粥逐时忙。悠悠岁月催双鬓，草草鸡豚荐一觞。人意自殊平日乐，梅花宁减故时香。小园新展西南角，挂树青萝百尺长。世乱王孙泣路隅，时平野老醉相扶。种桤正可三年大，爱竹何曾一日无。细路迢迢上云雨，轻舟渺渺入菰蒲。暮归剩欲谈幽胜，安得丹青为作图。
春近山中即事三首·其一
作者：陆游
朝代：宋
体裁：七言律诗

乞得松楠手自栽，结茅聊喜避风埃。百年孰与梦长短，万事只如云去来。雪后梅花初半吐，身闲樽酒盍频开。锦官城外青羊路，常记当年小猎回。
春近山中即事三首·其三
作者：陆游
朝代：宋
体裁：七言律诗

世乱王孙泣路隅，时平野老醉相扶。种桤正可三年大，爱竹何曾一日无。细路迢迢上云雨，轻舟渺渺入菰蒲。暮归剩欲谈幽胜，安得丹青为作图。
春近山中即事三首·其二
作者：陆游
朝代：宋
体裁：七言律诗

节物贫家有故常，春盘腊粥逐时忙。悠悠岁月催双鬓，草草鸡豚荐一觞。人意自殊平日乐，梅花宁减故时香。小园新展西南角，挂树青萝百尺长。
春阴
作者：陆游
朝代：宋
体裁：七言律诗

数间茅屋傍枫林，常负平生万里心。老去逐年增老病，春来无日不春阴。曲尘蘸岸波初涨，猩血团枝色已深。欲到东园还懒起，却和残睡听鸣禽。
春阴
作者：陆游
朝代：宋

数间茅屋傍枫林，常负平生万里心。
老去逐年增老病，春来无日不春阴。
麴麈蘸岸波初涨，猩血团枝色已深。
欲到东园还嬾起，却和残睡听鸣禽。
春阴
作者：陆游
朝代：宋

春风浩荡作春阴，弱燕归来不自禁。白塔昏昏才半露，青山淡淡欲平沉。裘茸细雨初惊湿，屐齿新泥忽已深。直怕楼高生客恨，不因病起倦登临。
春阴
作者：陆游
朝代：宋

春风浩荡作春阴，弱燕归来不自禁。
白塔昏昏纔半露，青山淡淡欲平沉。
裘茸细雨初惊湿，屐齿新泥忽已深。
直怕楼高生客恨，不因病起倦登临。
春阴
作者：陆游
朝代：宋

曲尘柳色正遮门，石黛江流曲抱村。
小院春光方盎盎，远山雨气又昏昏。
傍檐林鸟惊幽梦，极目烟芜捲烧痕。
只道余寒尚如许，不知生意满干坤。
春阴
作者：陆游
朝代：宋

曲尘柳色正遮门，石黛江流曲抱村。小院春光方盎盎，远山雨气又昏昏。傍檐林鸟惊幽梦，极目烟芜捲烧痕。只道馀寒尚如许，不知生意满乾坤。
春阴
作者：陆游
朝代：宋
体裁：五言律诗

窗昏不见字，今日罢观书。迹寄浮生内，心游旷劫初。太山均蚁垤，圣域亦蘧庐。兀坐还成倦，荒畦去荷锄。
春阴
作者：陆游
朝代：宋
体裁：五言律诗

老境三年病，新春十日阴。孤舟镜湖客，万里玉关心。出岫云多态，呼风鸟独吟。读书惟恐尽，倾酒却愁深。
春阴溪上小轩作
作者：陆游
朝代：宋
体裁：七言律诗

午醉初醒倚钓轩，悠然无与共清言。风微仅足吹花片，雨细才能见水痕。杳杳暝钟浮远浦，离离烟树识孤村。故人万里岷山下，安得书来慰断魂。
春阴溪上小轩作
作者：陆游
朝代：宋

午醉初醒倚钓轩，悠然无与共清言。
风微仅足吹花片，雨细纔能见水痕。
杳杳暝钟浮远浦，离离烟树识孤村。
故人万里岷山下，安得书来慰断魂。
春雨
作者：陆游
朝代：宋

倚阑正尔受斜阳，细雨霏霏渡野塘。本为柳枝留浅色，却教梅蕊洗幽香。小沾蝶粉初何惜，暂涩莺声亦未妨。造物无心宁遍物，凭谁闲与问东皇。
春雨
作者：陆游
朝代：宋

倚阑正尔受斜阳，细雨霏霏渡野塘。
本为柳枝留浅色，却教梅蕊洗幽香。
小霑蝶粉初何惜，暂涩莺声亦未妨。
造物无心宁遍物，凭谁闲与问东皇。
春雨
作者：陆游
朝代：宋

冬旱土不膏，爱此春夜雨。四郊农事兴，老稚迭歌舞。相呼长沮耕，分喜樊迟圃。丰年已在目，亭障静桴鼓。我归未有期，一官寄仓庾。幸复宽简书，不敢恨羁旅。
春雨
作者：陆游
朝代：宋

冬旱土不膏，爱此春夜雨。
四郊农事兴，老穉迭歌舞。
相呼长沮耕，分喜樊迟圃。
丰年已在目，亭障静桴鼓。
我归未有期，一官寄仓庾。
幸復寛简书，不敢恨覊旅。
春雨
作者：陆游
朝代：宋

午夜听春雨，发生端及期。世忧殊未艾，天意固难知。士节承平日，人材南渡时。后生闻见狭，抚枕叹吾衰。
春雨
作者：陆游
朝代：宋

午夜听春雨，发生端及期。
世忧殊未艾，天意固难知。
士节承平日，人材南渡时。
后生闻见狭，抚枕嘆吾衰。
春雨
作者：陆游
朝代：宋

午夜听春雨，发生端及期。
世忧殊未艾，天意固难知。
士节承平日，人材南渡时。
後生闻见狭，抚枕叹吾衰。
春雨
作者：陆游
朝代：宋

拥被听春雨，残灯一点春。
吾儿归渐近，何处宿长亭？
春雨
作者：陆游
朝代：宋

春阴不肯晴，春雨断人行。
惨澹柴荆色，萧条鷄犬声。
香分豆子粥，美啜芋魁羹。
犹胜梁州路，蒙毡夜下程。
春雨
作者：陆游
朝代：宋

春阴不肯晴，春雨断人行。惨澹柴荆色，萧条鸡犬声。香分豆子粥，美啜芋魁羹。犹胜梁州路，蒙毡夜下程。
春雨
作者：陆游
朝代：宋

江头一夜雨，晓路无新花。我今为陈人，感此重叹嗟。羲和挟两曜，疾走不可遮。古今俛仰间，那暇惜物华。
春雨
作者：陆游
朝代：宋

江头一夜雨，晓路无新花。
我今为陈人，感此重嘆嗟。
羲和挟两曜，疾走不可遮。
古今俛仰间，那暇惜物华。
春雨
作者：陆游
朝代：宋

细雨吞平野，余寒勒早春。
未增豪饮兴，先着苦吟身。
幽径萱芽短，方桥柳色新。
闭门非为老，半世是闲人。
春雨
作者：陆游
朝代：宋

细雨吞平野，馀寒勒早春。未增豪饮兴，先著苦吟身。幽径萱芽短，方桥柳色新。闭门非为老，半世是闲人。
春雨
作者：陆游
朝代：宋

自笑平生嬾是真，闭门高枕动兼旬。
海棠千片已随水，杜宇一声无复春。
绿酒盈樽足忘老，朱樱上市正尝新。
今朝雨止通溪路，又向沙头岸幅巾。
春雨三首
作者：陆游
朝代：宋

狼藉残花满地红，拥衾孤梦雨声中。人生十事九堪叹，春色三分二已空。但有老盆倾浊酒，不辞衰鬓对青铜。长贫博得身强健，久矣无心咎化工。药炉茶灶淡生涯，听雨犹能惜物华。蘸岸顿添三尺水，沾泥不贷一城花。闲摩病眼开书卷，时傍危栏弄钓车。稚子孤行八千里，喜闻炊熟可还家。自笑平生懒是真，闭门高枕动兼旬。海棠千片已随水，杜宇一声无复春。绿酒盈樽足忘老，朱樱上市正尝新。今朝雨止通溪路，又向沙头岸幅巾。
春雨三首·其一
作者：陆游
朝代：宋

狼藉残花满地红，拥衾孤梦雨声中。人生十事九堪叹，春色三分二已空。但有老盆倾浊酒，不辞衰鬓对青铜。长贫博得身强健，久矣无心咎化工。
春雨三首·其一
作者：陆游
朝代：宋

狼藉残花满地红，拥衾孤梦雨声中。
人生十事九堪嘆，春色三分二已空。
但有老盆倾浊酒，不辞衰鬓对青铜。
长贫博得身强健，久矣无心咎化工。
春雨三首·其三
作者：陆游
朝代：宋

自笑平生懒是真，闭门高枕动兼旬。海棠千片已随水，杜宇一声无复春。绿酒盈樽足忘老，朱樱上市正尝新。今朝雨止通溪路，又向沙头岸幅巾。
春雨三首·其三
作者：陆游
朝代：宋

自笑平生懒是真，闭门高枕动兼旬。
海棠千片已随水，杜宇一声无復春。
绿酒盈樽足忘老，朱樱上市正尝新。
今朝雨止通溪路，又向沙头岸幅巾。
春雨三首·其二
作者：陆游
朝代：宋

药炉茶灶淡生涯，听雨犹能惜物华。蘸岸顿添三尺水，沾泥不贷一城花。闲摩病眼开书卷，时傍危栏弄钓车。稚子孤行八千里，喜闻炊熟可还家。
春雨三首·其二
作者：陆游
朝代：宋

药炉茶竈淡生涯，听雨犹能惜物华。
蘸岸顿添三尺水，沾泥不贷一城花。
闲摩病眼开书卷，时傍危栏弄钓车。
稚子孤行八千里，喜闻炊熟可还家。
春雨中偶赋
作者：陆游
朝代：宋
体裁：七言律诗

老子年来百事慵，不妨诗课尚能供。残花已觉胭脂淡，煮酒初尝琥珀浓。羸病不堪连日雨，孤愁偏怯五更钟。旧交只有乌藤在，且伴禅床莫化龙。
春雨二首
作者：陆游
朝代：宋

拥被听春雨，残灯一点青。吾儿归渐近，何处宿长亭。湖上新春柳，摇摇欲唤人。多情今夜雨，先洗马蹄尘。
春雨二首
作者：陆游
朝代：宋

苦雨何时止，微云又作阴。傍檐时小立，隐几复微吟。枝重残红湿，堤平涨绿深。物华元自好，老病负登临。春愁无处避，春雨几时晴。黯黯阴连月，萧萧滴到明。窗昏减书课，弦缓咽琴声。何以娱幽独，新醅手自倾。
春雨二首·其一
作者：陆游
朝代：宋
体裁：五言绝句

拥被听春雨，残灯一点青。吾儿归渐近，何处宿长亭。
春雨二首·其一
作者：陆游
朝代：宋

苦雨何时止，微云又作阴。傍檐时小立，隐几复微吟。枝重残红湿，堤平涨绿深。物华元自好，老病负登临。
春雨二首·其一
作者：陆游
朝代：宋

苦雨何时止，微云又作阴。
傍檐时小立，隠几復微吟。
枝重残红湿，堤平涨緑深。
物华元自好，老病负登临。
春雨二首·其二
作者：陆游
朝代：宋
体裁：五言律诗

春愁无处避，春雨几时晴。黯黯阴连月，萧萧滴到明。窗昏减书课，弦缓咽琴声。何以娱幽独，新醅手自倾。
春雨二首·其二
作者：陆游
朝代：宋
体裁：五言绝句

湖上新春柳，摇摇欲唤人。多情今夜雨，先洗马蹄尘。
春雨四首
作者：陆游
朝代：宋

片片红梅落，纤纤绿草生。无端夜来雨，又碍出门行。春阴易成雨，客病不禁寒。又与梅花别，无因一倚栏。胸怀阮步兵，诗句谢宣城。今夕俱参透，焚香听雨声。疏点空阶雨，长明古殿灯。庐山岑寂夜，我是定中僧。
春雨四首·其一
作者：陆游
朝代：宋
体裁：五言绝句

片片红梅落，纤纤绿草生。无端夜来雨，又碍出门行。
春雨四首·其三
作者：陆游
朝代：宋
体裁：五言绝句

胸怀阮步兵，诗句谢宣城。今夕俱参透，焚香听雨声。
春雨四首·其二
作者：陆游
朝代：宋
体裁：五言绝句

春阴易成雨，客病不禁寒。又与梅花别，无因一倚栏。
春雨四首·其四
作者：陆游
朝代：宋
体裁：五言绝句

疏点空阶雨，长明古殿灯。庐山岑寂夜，我是定中僧。
春雨复寒遣怀
作者：陆游
朝代：宋

去日堂堂挽不回，新年又傍鬓边来。
雨声欲作海棠祟，书卷只为春睡媒。
村舍瘦蔬供薄酒，地炉微火伴残灰。
浩然忽起金鞭兴，漾水嶓山安在哉！
春雨復寒遣怀
作者：陆游
朝代：宋
体裁：七言律诗

去日堂堂挽不回，新年又傍鬓边来。雨声欲作海棠祟，书卷只为春睡媒。村舍瘦蔬供薄酒，地炉微火伴残灰。浩然忽起金鞭兴，漾水嶓山安在哉。
春雨示邻曲
作者：陆游
朝代：宋
体裁：七言律诗

春来天气苦萧森，如缕云升便作霖。寒溜何曾住一滴，绿阴忽已遍千林。莼丝箭茁垂垂老，蓼浦菱塘滟滟深。闻道南山花尚在，约君携酒试同寻。
春雨示邻曲
作者：陆游
朝代：宋

春来天气苦萧森，如缕云升便作霖。寒溜何曾住一滴，绿阴忽已遍千林。蒪丝箭茁垂垂老，蓼浦菱塘滟滟深。闻道南山花尚在，约君携酒试同寻。
春雨绝句六首
作者：陆游
朝代：宋

恰喜西窗晚照明，虚檐又报雨来声。端忧不用占龟兆，坏尽花时自解晴。千点猩红蜀海棠，谁怜雨里作啼妆。杀风景处君知否，正伴邻翁救麦忙。天公似欲败蚕麰，雨冒南山暮不收。騃女痴儿那念此，贪看科斗满清沟。今年春半不知春，飞雹奔雷嚇杀人。缝得春衫元未著，免教惆怅洛阳尘。梅中最晚是缃梅，一日来看欲百回。俗紫凡红终避舍，不妨自向雨中开。萧条冬令侵春晚，淅沥寒声滴夜长。更事老翁顽到底，每言宜睡好烧香。
春雨绝句六首·其一
作者：陆游
朝代：宋
体裁：七言绝句

恰喜西窗晚照明，虚檐又报雨来声。端忧不用占龟兆，坏尽花时自解晴。
春雨绝句六首·其一
作者：陆游
朝代：宋

恰喜西窗晚照明，虚檐又报雨来声。
端忧不用占龟兆，壊尽花时自觧晴。
春雨绝句六首·其三
作者：陆游
朝代：宋
体裁：七言绝句

天公似欲败蚕麰，雨冒南山暮不收。騃女痴儿那念此，贪看科斗满清沟。
春雨绝句六首·其二
作者：陆游
朝代：宋

千点猩红蜀海棠，谁怜雨裏作啼粧。
杀风景处君知否，正伴邻翁救麦忙。
春雨绝句六首·其二
作者：陆游
朝代：宋

千点猩红蜀海棠，谁怜雨里作啼妆。杀风景处君知否，正伴邻翁救麦忙。
春雨绝句六首·其五
作者：陆游
朝代：宋
体裁：七言绝句

梅中最晚是缃梅，一日来看欲百回。俗紫凡红终避舍，不妨自向雨中开。